Topaketak (Gizarte Ekintzako Topaketak) - Topaketen zerrenda - Babes eta koordinazio mekanismoak adingabeen zentroetan COVID-19ari aurre egiteko - Bizkaia.Eus\nBabes eta koordinazio mekanismoak adingabeen zentroetan COVID-19aren aurka\nonline IKASTAROA, webex plataformaren bidez\nCOVID-19 pandemiaren egungo egoeran, behin eta berriro azpimarratu behar dugu ezagutza dugula baliabiderik onena agerraldi berriak prebenitzeko eta agerraldion eragina murriztuko duten erantzun-mekanismoak aktibatzeko.\nAdingabeen zentro eta egoitzetan gertatzen diren COVID-19 kasu susmagarri edo kasu konfirmatu guztien aurrean, albait lasterren eta modu koordinatuan jardun behar dugu. Horregatik, Bizkaiko Foru Aldundiko Gizarte Ekintza Sailak adingabeen zentroetarako ikastaro espezifiko bat antolatu du.\nAzaroaren 19an (11:00-12:30)\nBabes eta koordinazio mekanismoak adingabeen zentroetan COVID-19ari aurre egiteko. Online ikastaroa, webex plataformaren bidez.\nIkastaro horretan funtsezko hainbat alderdi landuko ditugu: zentroekin koordinatzeko prozedura, txosten epidemiologikoa egiteko modua eta egoitzetan kasuak prebenitu eta kudeatzeko jarraibideak, besteak beste.\nEtor Gervasio, COVID-19 arloko koordinatzailea Bizkaiko adingabeen zentroetarako.


Hizkuntza eranskari - Wikipedia, entziklopedia askea.\n(«Aglutinazio» orritik birbideratua)\nHizkuntza eranskaria hitza monema independenteak elkartuz osatzen dituena da. Terminoa Wilhelm von Humboldtek sortu zuen 1836an, hizkuntzak morfologiaren arabera sailkatzeko. Halako hizkuntzetan, hitzak lexemaz eta hizkiz osatzen dira eta hizki bakoitzak esanahi ongi definitua du. Euskara, izen-sintagmari dagokionez, hizkuntza eranskaria da.\nHaietan, hizki bakoitzak esanahi-unitate bat osatzen du (txikigarria, plurala, lehenaldia...). Hizki bakoitzak posizio jakina izan behar du beste hizkiekiko eta erroarekiko, hitzari behar den zentzua emango badio.\nEuskaraz gainera, uralikoak, altaikoak, japoniera, koreera, dravidarrak, inuitera, swahilia, esperantoa eta hizkuntza mesoamerikar batzuk (nahuatlera, huasteka eta totonakera) eranskariak dira. Antzinateko hizkuntza hiletan ere badira eranskariak: adibidez, sumeriera eta elamera.\nEranskari ez diren hizkuntzak bi eratakoak izaten diraː hizkuntza isolatzaileak eta hizkuntza malgukariak edo flexiboak.\nEuskara hizkuntza eranskaria denez, eta ez malgukaria, deklinatzeko orduan deklinagaia ez da batere aldatzen. Horretan dago desberdintasuna: hizkuntza klasiko asko, esate baterako latina, malgukariak dira: hondarkian ageri diren adierazkien morfemak baturik daude, eta ez dago biderik morfemak osatzen dituzten elementuak elkarren artean bereizteko. Euskaraz, aldiz, morfema horiek guztiak hondarkian biltzen dira, kasu-marka ere bertan dela: lagun-a-rekin, lagun-a-ri, lagun-a-rentzat, eta abar.


Romeroko Andre Mariaren basilika barrokoa - Cascante\nCascanteko goieneko aldean dago Erdi Aroko antzinako elizaren gainean eraiki zen egungo eliza barrokoa. Izan ere, XVII. mendean sute batek kiskali zuen eliza hura. Galeria arkupedun barrokoarekin batera, hiriaren berezko nortasun ikurra da tenplua.\nMultzoaren balio historiko-artistikoari Romero parkearen natur ingurunea gehitu behar zaio, santutegiaren kokalekua baita hura. Talaia moduan eraikirik, Queiles ibarra eta Moncayo mendia bistaratzeko behatoki paregabea da hangoa.\nBisitaren osagarri gisa, museo etnografikoa ikustea merezi du, basilikari erantsirik dagoen etxean kokatua.\n1684ko maiatzaren 30ean, kapilau batek argizariak piztu zituen antzinako goiko elizan, egun hartako erauntsiak uxatzeko. Ahaztu zuen kandelak itzaltzea, eta garrek suntsitu zuten eliza. 1693an, Cascantek Romeroko basilika inauguratu zuen, auzokideen diruari eta lanari esker ia osorik zaharberritua.\nMuinoaren gainean kokaturik, Cascanteko eraikinik nabarmenena da. Barnealdean, hiru ataletako hiru nabetan antolaturik dago, eta, era berean, alboko kaperak, gurutzadurak, bi ataletako presbiterioa, burualde pentagonala eta beheko korua ditu elizak. Antzinako tenplutik, kapera eta jatorrizko erretaula erromanista, Pedro Díaz de Oviedok egina, gordetzen dira oraindik, baita Romeroko Andre Mariaren Erdi Aroko tailu polikromatua ere, antzinakoa, debozio handia pizten duena.\nRomeroko Andre Maria 25 urtetik behin prozesioan ateratzen den arren, herritar guztiak urtean behin igotzen dira, herriko zaindaria ohoratzera. Gainera, Cascantekoak basilikara doan malda igo ohi dira, eguna hasteko edo bukatzeko. Han, arnasa hartzeko eta pinuen eta erramuen urrina usaintzeko aukera izaten dute.\nXVI. mendean, eliza bat eraiki zen herrian, Andre Maria "la Alta" antzinako elizara joateko, elizkoiak herritik atera ez zitezen Alabaina, erromesaldiarekin jarraitu zuten, beren ama birjin mirarigilea goresteko. Horregatik, sarbidea errazteko eta jainkozaleak ipar haizetik babesteko, galeria arkupedun bitxi hori eraiki zuten, XVIII. mendearen erdialdean. Barroko estiloan eta adreiluz eginik, 37 arku ditu, eta 136 metro luze da.\nEraikin paregabea da Nafarroan , eta ederki egokitzen da kokaleku gisa aukeratu zuten tontorrera. Edertasun harrigarria du herri bazter bitxi horrek, baina ezezaguna da egilea. Italiari loturik omen dago artista, arte joera horiek modan egon baitziren garaian. Dena dela ere, Erriberako herri arkitekturaren harribitxia da hura.\nTelefonoa 948851702 - 948851732


Eskolaz kanpoko ekintzak | ZUBI ZAHARRA\n2016/2017ko Eskolaz kanpoko ekintzen eskaintza honako hau da:\nHaur Hezkuntzarako, Ballet. astelehenetan 16:45tik aurrera.20 euro/hilero. Irakaslea: Marta Parejo Guerrero.\nLehen Hezkuntzarako, Zunba: asteazkenenetan 16:00tik aurrera. 20 euro/hilero. Irakaslea: Marta Parejo Guerrero\nEskolaz kanpoko kirol- eta kultura-jardueren helburuak, diseinua eta segimendua.\nZUBI ZAHARRA Kooperatibak, Guraso Elkartearekin batera, antolatu eta kudeatutako eskolaz kanpoko kultura- edo kirol-jarduera guztien helburua ikasleen hezkuntza osatzea da, haien giza prestakuntza integrala sustatzeko eta Kooperatibaren heziketa-proiektuaren edukiak eta planen helburuak hobeto betetzeko.\nKooperatibaren izaera eta hizkuntza-proiektua kontuan izanik, eskolaz kanpoko jardueren atalak berebiziko garrantzia du euskara ikasi eta hedatzeko. Jarduera horietan esku hartzen duten entrenatzaile, monitore eta arduradun guztiek euskara erabiliko dute eta ikasleek ere hizkuntza ikasi eta erabiltzea sustatuko dute. Horretarako, Kooperatibako irakasle berezien eta gorputz-hezkuntzako irakasleen laguntza izango dute, behar izanez gero, zuzendaritza-taldeak koordinaturik.\nOndorioz, euskarazko eduki eta helburuak garrantzizko gaiak izango dira atal eta talde bakoitzaren urteko programazioan, helburu eta segimendu-adierazleetan eta jarduera horretako ikasle bakoitzaren eboluzioaren ebaluazioan, baita familiari eman beharreko informazioan ere, Kooperatibak erabakitako formatu eta euskarrietan.\nZUBI ZAHARRA Kooperatiba, zuzenean antolatutako jarduera guztietan zein hirugarrenen bidez antolatutakoetan, ikasle eta, hala dagokionean, bazkide guztiek edozein jardueratan parte hartzeko egindako eskaerak betetzen saiatuko da. Hortaz, ez du interesa duen inor baztertuko, jarduera horretako elitean ez egoteagatik, baldin eta kirol hori egiteko konpromisoa hartzen badu, Kooperatibaren jarraibideei eta hezkuntza-balioei men eginez.\nHelburu horrekin, ikasle guztien parte-hartzea bermatzeko jarraibideak ezarriko ditu Kontseilu Errektoreak, irizpide objektiboak oinarri hartuta eta Zuzendaritzak eta eskolaz kanpoko jardueren arduradunak lagunduta, betiere parte-hartzaileek jarduera horietara bertaratzeko, taldearekin elkarlanean jardun eta hobetzeko eta gainerako betebeharrak betetzen badituzte.\nParte-hartzea berdintasunezko izango da, baina baita malgua ere, batez ere Lehen Hezkuntzako hasierako urratsetan. Bigarren Hezkuntzan, berriz, jokalarien gaitasun eta trebetasunen mende egongo da parte-hartzea. Hala ere, jokalari bati ere ez zaio ukatuko, gutxienez, lehiaketa-denboraren heren batean —kadete eta antzeko mailetan— eta % 25ean —gazte-mailan— parte hartzeko eskubidea.\nEntrenatzaile eta monitoreek irizpide horien berri izango dute, eta datu-bilketa sistematiko eta homogeneoa errazteko eta, hiru hilean behingo segimenduetan, ebaluazioa egiteko euskarriak ere jasoko dituzte.\nZuzendaritzak, eskolaz kanpoko jardueren koordinatzailearekin eta zuzendaritza-taldearekin batera, honako hauek prestatuko ditu: eskolaz kanpoko jardueren urteko plan orokorraren aurrerapena, eskolaz kanpoko jarduera horien programazio orokor koordinatua, ataletako planen jarraibide eta helburu nagusiak eta kooperatibaren plan eta helburu nagusietan txertatzeko egoki iritzitako gainerako irizpideak.\nEskolaz kanpoko kirol- eta kultura-jardueren planaren emaitzen analisiak eta helburuen betetze-mailak urteko memoriaren atal bat osatuko dute, baita hileroko eta hiru hilean behingo segimenduaren atal bat ere. Horretarako, finkaturiko adierazleak, sail eta taldeen arduradunek emandako informazioa eta ordezkari gisara diharduten gurasoen datuak hartuko dira aintzat, aurrez zehaztutako protokoloei jarraiki.\nBigarren Hezkuntzan bi kirol-talde edo gehiago eratzen badira, kirol-ataleko talde teknikoak erabakiko du zer jokalari ariko diren talde bakoitzean, Kontseilu Errektorearen eta Zuzendaritzaren irizpideei jarraiki.\nKontseilu Errektoreak, Zuzendaritzak lagunduta, ikasleen eskubide eta betebeharrak finkatuko ditu eskolaz kanpoko jardueren eremuan, baita bertaratzeari, puntualtasunari, janzkerari, instalazio eta bitartekoen erabilerari eta entrenatzaile, monitore, ordezkari, bazkide, arbitro, bisitari eta abarrekiko portaerari eta errespetuari buruzko araudiak ere. Indarrean dagoen legedia betez, araudi hori Eskola Kontseiluak onartu ondoren eta ikasle eta guraso edo legezko ordezkariei jakinarazi ondoren jarriko da indarrean.\nKontseilu Errektoreak, Zuzendaritzak eta eskolaz kanpoko jardueren koordinatzaileak adieraziko diete bazkideei ezen haien seme-alabei eskolaz kanpoko jardueretan laguntzeak eta gorabeheretan orientabide positiboa emateak hezkuntza-balio handia duela eta seme-alabak ezagutzeko eta haien laguntasuna eta lankidetza sustatzeko bide egokiak direla. Orobat, talde guztiek ordezkari bat hautatzea sustatuko dute, eta ordezkari horien zereginak betetzeko bitartekoak jarriko dituzte.\nEskolaz kanpoko jardueretako portaera desegokiak zuzentzeko prozedura Ikaslearen Barne Araudian jasotakoa izango da.\n9. ZUBI ZAHARRA Kooperatibak bere entrenatzaile, monitore eta arduradun guztiekiko harremanak Boluntario Estatutuaren bitartez gauzatuko ditu.\nEskolaz kanpoko kirol- eta kultura-jardueren kudeaketa\nIrakaskuntzako Kooperatibako eskolaz kanpoko kirol- eta kultura-jardueren planak kudeatzeko eta garatzeko, eta instalazioak helburu horietarako erabiltzeko, Kooperatibako Kontseilu Errektoreak komenigarritzat jotzen duen figura juridikoa baliatuko da. Edonola ere, Batzar Nagusia jakinaren gainean egongo da.\nKontseilu Errektoreak ezarriko ditu, Zuzendaritzaren laguntzarekin, Kooperatibako instalazioak zerbitzu horietarako lagatzeko baldintzak, egutegia eta orduak. Dagokionean instalazio horiek hirugarrenei (bazkideei, batik bat) alokatzeko baldintzak ere hark finkatuko ditu.


Xabier Iridoy Olaizola | Plaiaundiko kirol instalazioak lekuz aldatzeko, alternatibak mahai gainean jarri eta aztertzeko unea da - Xabier Iridoy Olaizola\nGipuzkoako Batzar Nagusietako EAJ-PNV taldeak gaur goizean erregistratutako zuzenketa baten bitartez, Plaiaundiko kirol instalazioak lekuz aldatzeko kokaleku berri bat ahalik eta azkarren bilatzeko eta aurkezteko konpromisoa bete dezan eskatu dio Santanoren udal gobernuari. Proiektuak aurrera egin, eta Irungo Udalaz gain, Eusko Jaurlaritzak eta Gipuzkoako Foru Aldundiak bere finantziazio konpromisoa bete dezaten, guztiz beharrezkoa da udal gobernuak kirol instalazioak nora eramango diren erabakitzea eta zehaztea.\n2007an hainbat alternatiba aztertu ziren kirol instalazio berriak kokatzeko. Azkenean, mahaigaineratutako zazpi kokaguneetatik aukera posible bakarra Zubietakoa zela ondorioztatu zen. Sei urte baino gehiago pasa dira azterketa eta ondorioztapen horietatik, eta gaur egun instalazioen leku-aldatzea errealitate bilakatzetik urrun dago, 2007an planteatutako aukera posible bakarra −Zubietakoa− epe laburrean ezingo delako gauzatu, eta ordutik alternatiba gehiago ez direlako aztertu.\nDenbora honetan guztian prozesua geldirik egon da gobernu sozialistak kirol pisten kokaleku berriaren inguruan urratsik eman ez duelako. Erakunde desberdinek konpromisoak hartu dituzte Plaiaundirekin, baina proiektuak aurrera egin dezan eta konpromiso horiek bete daitezen, ezinbestekoa da kirol instalazioentzat eremu berri bat bilatzea eta zehaztea. Gai honetan aurrera egiteko eta bere garaian aztertu ziren zazpi aukerak edo alternatiba berriak berriro ere mahai gainean jartzeko unea da, lehen bailehen kokaleku berria erabakitzeko.


Zaletasun eta poltsiko guztietarako | Revista\nZaletasun eta poltsiko guztietarako\nIraila: badatoz faszikuluak : Zaletasun eta poltsiko guztietarako\nPublizitate kanpainek udaberria aurrez iragartzen duten bezala, udazkenaren hurbiltasuna ere antzematen da hedabideetan, argitaletxeek bildumazaleak harrapatzeko lehiari ekiten baitiote, gairik anitzenak erabiliz\nKontsumitzaileak, hobeki babestua hobea\n"CONSUMER EROSKI-ren ildo editoriala kontsumitzailearen eskubide eta interesek adierazten dute"\n"Arroparen ebakera ona amonak preziatzen du gazteak baino hobeto"\nHozkailua: sukaldeko lagun handi hori\nIraila, gehienontzat etxeko eta laneko normaltasunera itzultzeko hila, aukeratzen dute estrategikoki bildumekin hasteko. Faszikulu formatuan aurkeztu ziren lehen aldiz Charles Dickens handiaren hainbat obra hilezkor eta hala ezagutu genituen Sherlock Holmes detektibe ospetsuaren gorabeherak ere. 50 urte beterik dituztenek gogoan izango dute igandetako bildumei esker gozatzen zutela Capitán Trueno eta Asterix eta Obelix-en abenturez eta zenbaitek faszikuluekin jarri zituen etorkizuneko bere liburutegiaren zimenduak.\nEntrega kopurua eta azken prezioa\nBilduma oso batek, batez beste, 75 atal inguru izaten ditu eta guztira 60.000 pezeta inguruko kostua; baina badira 150 ataletik gorakoak eta 100.000 pezeta erruz gainditzen dutenak ere. Maiztasuna anitza izaten da: badira asteroko faszikuluak, hamabostean eta hilean behin ateratzen direnak, eta baita bi hilabetean behingoak ere, aldizkari, liburu, bideo, disko konpaktu edo formatu konbinatukoak. Gehienetan astero erosten du bezeroak faszikulu berria. Atal bakoitzaren prezioa, berriz, 495 pezeta aldizkarietan eta CD baten 2.495 pezeta artekoa izan daiteke, eta prezioak ez du aldaketarik izaten, atalak gehienez ere hiru urtera arteko epean bidaltzen jarraitu arren; baina gehienetan 18 hilabeteko tartea izaten da ohikoena lehen faszikulutik azkenera.\nMerkaturatzeko eskaintza bereziak, publizitate kanpaina handiekin indartuak, lehen atala erostera bultzatzen du kontsumitzaile asko eta bigarrena opari jasotzen da gehienetan. Hasierako erosleetatik, gutxik jarraitzen dute hirugarren ataletik aurrera. Merkatuko joera honen berri badutenez, argitaletxeek ale kopuru izugarria banatzen dute lehen ataletik (baita bigarrenetik ere). Bigarren atalean erdira jaisten da hasierako kopurua eta hortik aurrera liburu edo egunkari saltzaileak eskatzen duen ale kopurua bidaltzen da, bildumaren hurrengo atalaren bezero kopurua kalkulatu ondoren egiten baita eskaera.\nBildumazaleak: gutxi baina leialak\nErosketa mota honen ezaugarri nagusia leialtasuna ez den arren (oso kontsumitzaile gutxik erosten dituzte bilduma bateko atal guztiak), erosten jarraitzen dutenei bilduma bukatu ahal izango dutela ziurtatzen die argitaletxeak. Edozein modutan ere, argitaletxeak bilduma bertan behera uztea erabakiko balu, asmo horren berri emango litzaieke erosleei kaleratzen diren bi azken zenbakietan. Beste muturrean leudeke, arrakasta tarteko, irailean berriro itzultzen diren bildumak eta batzuetan, bigarren bilduma (aurrekoaren berdin-berdina zenbaitetan) amaitu gabe dagoen aurrekoarekin batera saltzen da. Espainiako Editore Gremioen Federazioaren azken datuen arabera, sektoreko salmenten %10,5 osatzen dute faszikuluek eta 1998an 41.245 milioi pezetako fakturazioa eragin zuten. Argitalpen mota guzti horietarako salmenta-gune ohikoenak liburu dendak, azalera handiko dendak eta kioskoak izaten dira. Urruti geratzen dira banaketarako beste bideak, telefono, posta edo Internet bidezko salmenta esaterako.\nAprobetxatu hasierako eskaintzak produktua nolakoa den ezagutzeko. Liburuak, bideoak edo disko konpaktuak badira, edizioaren eta euskarriaren kalitatean izango dira desberdintasunik handienak. Gainera, prezio merkean lehen zenbakia ikusi ahal izateak aukera ematen du argitalpenaren benetako interesa neurtzeko. CD eta audio kaseteen kasuan grabazioaren kalitateari begiratzea komeni izaten da. Gorde izenburuen zerrenda. Zein faszikulu interesatzen zaigun jakin eta eskatu ahal izateko (gainerakoak ez erosi arren) gomendagarria izaten da, batez ere bilduma garestietan, lehen zenbakiarekin batera etortzen den zerrenda ez botatzea, sorta osoa osatzen duten izenburuen berri ematen baitu. Idatzizko, bideoko edo grabaturiko obra bat dagoeneko eduki arren, baliteke beste bilduma batetik datorren bertsio desberdina erosteko interesa izatea. Kalkulatu amaierako prezioa. Oso gomendagarria izaten da bilduma osoa azkenean zenbat kostako zaigun jakitea. Eta bukatzeko zenbat denbora beharko dugun jakitea ere bai. Badakigu aurrez atal bakoitzaren prezioa eta zenbat ale diren; beraz, biderketa hutsa da. Argitaletxeak Interneten. Faszikuluen mundua ere sartu da Interneten. www.megalibro.com/Editoria.htm helbidean argitaletxeen Interneteko helbideak ageri dira, oraindik bildumei buruzko informazioa eta on-line merkataritza guztiek eskaintzen ez duten arren. Kostu osoa eta zenbakiak argitaratzeko maiztasunaren berri ere ez dute ematen.\nInformatika eta hizkuntzak, faszikuluetako errege\nAzken hamarkadak errespetatu egin du betikoa eta itxuraz gaindiezina zen paperezko euskarria, baina beste formatu batzuk ere indartu dira, bideo-zintak edo disko trinkoak edo ordenagailurako CD-Romak esaterako. Estatu espainiarrean, argitaletxeek 200 bilduma inguru eskaintzen dute urtean. Informatika eta hizkuntzak dira, zalantzarik gabe, nagusi. Maila eta aldaera ezberdinetarako hainbat eskaintzaren bidez, ia merkatuaren %50 osatzen dute. Horien atzetik aisialdirako alternatibak, zaletasunak eta espezialitateak ageri dira: ehiza eta arrantza, musika klasikoa, pop musika eta zartzuela, zinea eta filmografiak ahaztu gabe, eskulanak, brikolajea, sukaldaritza, lore, landare eta lorategia, pintura, filatelia, berunezko soldadutxoak, papiroflexia, numismatika, dekorazioa… Banaketa-enpresen arabera, zerbaitegatik aukeratzen da iraila bilduma berriak merkaturatzeko, eskolara eta normaltasunera itzultzeko hila baita. Errutinara bueltatzeko hilabetetzat hartzen dugu gehienok eta une paregabea da faszikuluen bilduma bezalako kontu domestiko bati ekiteko interesa pizteko.


Euskarako klaseak antolatu nahi dira lehenbailehen | El Diario Vasco\nEuskarako klaseak antolatu nahi dira lehenbailehen\nLarraulgo Kixkurraren idiak jokoan.\nDV Miércoles, 7 septiembre 2016, 00:08\nIkasturte berri baten aurrean egonik, Aizarnazabalgo udalak euskarako klaseak antolatu nahi ditu maila ezberdinetan; talde bakoitzean hiru ikasle egon beharko dira gutxienik taldea aurrera ateratzeko. Hiru taldeak maila baxua, erdi maila eta Aisa programa (atzerritarrentzat) izango dira. Izena emateko epea bihar amaituko da, udaletxean edota liburutegian.\nKixkurraren idiak nagusi\nLarraulgo Kixkurraren idi pareak eta Aizarnazabalgo Enbilenarenak lehia polita jokatu zuten asteburuan eta oso gutxigatik baino Kixkurra nagusitu eta berarentzat izan ziren jokoan zeuden 2.400 euro. Enbilen idiek 43 plaza egin zituzten eta Kixkurrarenak berriz, plaza horiek gainditu eta 27 segundu soberan izan zituzten. Ikusmin handia zegoen aurretik eta jendeak ez zuen hutsik egin, plaza betea egon baitzen.\nKaiet Arrizabalaga Penco mutikoa jaio da; zorionik beroenak bere guraso Veronica eta Ferminentzat eta baita anaia Inharrentzat ere.


POTTO: Bizkaiko Bertsolari Txapelketaren udaberriko fasea, Otxandion eta Ondarrun - Arrosa\nPotto BILBO HIRIA IRRATIA 2018/04/25\nBizkaiko Bertsolari Txapelketaren udaberriko faseak aurrera darrai, eta asteburuan hiru saio izan dira: zapatuan, Otxandion; eta, domekan saio bikoitza (goiz eta arratsaldez), Ondarrun. Hiru saio horietan izandako bertso ale preziatuenak ekarri dituzte gaurko saiora Josu zabalak eta Erlantz Ibargurengoitiak.\nOtxandion garaila Josune Aramendi izan da; Ondarruko goizeko saioan Peru Vidal eta Ondarruko arratsaldekoan, berriz, Txaber Altube. Txapelketako bertsoez gain, Fernando Arregi Zenbatgarakide-lagunak egindako elkarrizketak eta agenda-proposamena ere izan ditugu.


Izaskun Bilbaok usurpatzailetzat jo ditu Nikaraguako agintariak eta giza eskubideei buruzko NBEren ikerketa eskatu du\nEuropako Parlamentuko EAJ-PNVko diputatu andre Izaskun Bilbao Barandicak bat egin du Nikaraguan azaroaren zazpian egin ziren azken hauteskunde presidentzialak iruzurrezkoak izan zirela ondorioztatu zuen hauteskunde-behaketako misioak ezagutzera eman dituen ondorioekin, hauteskundeak askatasunik gabeko egoeran eta hautagaien eta hautesleen oinarrizko eskubideen kontrako erasoen artean egin zirela iritzita\n14 Abendua 2021 | Europako Legebiltzarra\nEuropako Parlamentuak gaur arratsaldean eztabaidatu du eta bihar bozkatuko du Amerikako herrialde honetan egin ziren azken hauteskunde presidentzialetan egiaztatu ziren irregulartasun larrien ondoren sortu den egoera aztertzen duen erabakia. Oposizioko hautagaiak atxilotuta edo preso daudela, eta arau-hauste penalak egotzi dizkietela, benetako botere banaketarik gabe, prentsa askatasunik gabe eta tentsio handiko giro batean, krisi instituzional larria bizi du gaur egun herrialdeak. Gainera, krisi humanitario larria sufritzeko zorian ere badago, herritargoa erabat txirotuta baitago eta komunitatea indigenak baitira Daniel Ortegaren diktaduraren biktima nagusienak.\nHain zuzen ere, Nikaraguan egun erregimen autoritarioa dagoela egiaztatuta, horretaz hitz egin nahi izan du gaur EAJ-PNVren ordezkariak Estrasburgon. Izan ere, gogorarazi du herrialde hartan “hautagai gisa aurkezteak kartzela-zigorra dakarrela. Giza eskubideak defendatzea, ingurumen-jardunbide txarrei eta komunitate indigenak suntsitzeari aurka egitea, abusuak salatzea, erantzuleak adieraztea, errepresiorik gogorrena, erasoak eta jazarpena dakartza. Ez dago prentsa eta adierazpen askatasunik. Egoera horretan, azken hauteskundeak fartsa hutsa izan dira”.\nHori dela eta, Izaskun Bilbao Barandicaren esanetan “egungo agintariak ez dira dagoeneko herrialde horretako agintari legitimoak. Usurpatzaileak dira eta halakotzat tratatuak, zigortuak, beren jardunbide ustelen etekin ekonomikorik gabetuak eta Nazio Batuen Giza Eskubideen Kontseiluaren esparruan politika errepresiboengatik ikertuak izatea merezi dute”.


Arabarren eta Gasteiztarren euskararen ezagutza, erabilera eta iritziak - Arabako Euskara Zerbitzuak\nAEZerbitzuak 2016-10-28 Sentsibilizazioa eta motibazioa\nAzaroaren 2an, Oihaneder euskararen etxean.\nAztiker Soziologia Ikerguneak, Arabako Foru Aldundiaren eskariz eta Gasteizko Udalaren laguntzaz, inkesta zabal bat egin du arabarren eta gasteiztarren euskararen ezagutza, erabilera eta iritziak ezagutzeko.\nOinarrizko datuak aztertzeaz gain, hainbat arlotan euskararen erabilera indartzeko egiten ari diren lanen inguruko balorazioak ere jaso dira. Aztiker Ikerguneko Asier Etxenikek horren guztiaren berri emango du labur-labur, Arabako eta Gasteizko ikuspegi orokorra emateko helburu.\nEguna: azaroak 2 (asteazkena)\nLekua: Oihaneder Euskararen Etxea (Betolaza aretoa)\nAurkezpenerako txostenaz gain, erantsita inkestaren dokumentu osoa ere. arabarren-euskara-ezagutza-erabilera-eta-iritziak-20153\nShare the post "Arabarren eta Gasteiztarren euskararen ezagutza, erabilera eta iritziak"


Eskolako Agenda 21en aztarna ekologikoa landuko dute aurten\nNoticias Eskolako Agenda 21en aztarna ekologikoa landuko dute aurten\nLunes, 17 de Febrero de 2014 11:36\nAztarna ekologikoa, hori da aurtengo ikasturtean Azkoitiko ikastetxeetan Eskolako Agenda 21en barruan lantzen ari diren gaia. Energiaren, mugikortasunaren edota kontsumoaren inguruan hausnartuko dute, besteak beste, eskola eta herria jasangarria izateko ahaleginetan. Agenda 21 programaren helburua ikasleenga ingurugiroaren aldeko kontzientzia eta ohitura desberdinak sustatzea da, eta asmo horrekin Lehen Hezkuntzakoek garraioa, ura eta energiaren kontsumoaren inguruan lan egingo dute, eta Bigarren Hezkuntzan Azkoitiko aztarna hidrikoa eta energetikoa aztertuko dute.\nAzkoitiko Udalak abiatuta, eta Artelatz Ingurugiro Zerbitzuak enpresaren laguntzarekin, hiru ardatz lantzen ditu Eskolako Agenda 21ek; kurrikuluma, kudeaketa eta parte hartzea. Dagoeneko ikasturteko bigarren hiruhilekoan daude ikastetxeak, eta ekintza planak lantzen hasi dira bertan. Hainbat ekintza egingo dituzte herrian, eta helburuak betetzeko konpromisoak hartuko dituzte ikasleek. Era berean, ikasturtea amaitzean gaiari lotutako proposamenak helaraziko dizkiote udalari.\nAurten 11. urtez eramango dute aurrera Eskolako Agenda 21. Aurreko ikasturteetan, jasangarritasunarekin lotutako gai ugari jorratu izan dituzte; besteak beste, energia, hondakinak, kontsumoa, ura, bioaniztasuna, elikadura, mugikortasuna, airearen kutsadura eta hondakinen prebentzioak landu dituzte


Beltza izeneko patata iritsi da merkatura, purpura koloreko mamia eta antioxidatzaileak dituena - Neiker\nHome Berriak Beltza izeneko patata iritsi da merkatura, purpura koloreko mamia eta antioxidatzaileak dituena\n9 abendua 2020\nUDAPA kooperatiba aztertzen ari da ea zer-nolako harrera komertziala duen, banaketa handiko eta Horeca kanaleko bezeroen bitartez\nNEIKERek lortu eta erregistratutako barietatea da, eta helburua da produktu berriekin nekazaritza sektoreari laguntzea, dibertsifikatu eta kontsumitzaileen eskaeretara egokitu ahal izateko\nGabonetako kanpainaren karietara, Arabako Udapa kooperatibak Beltza patata merkaturatu du. NEIKERek sortu eta erregistratutako barietate berri bat da, eta nabarmentzekoak dira daukan kolore purpura bizia eta osasunerako onuragarriak diren konposatu antioxidatzaile ugariak.\nAurreko udaberrian, bi erakundeen arteko lankidetza hitzarmena sinatu ondoren, Beltza patataren 600 kilo hazi bidali zizkion NEIKERek Udapari. Bazkideetako baten laborantza finkan analisi agronomiko sakona egin ondoren, orain, lehen ekoizpen kanpaina horretatik lortutako 7.000 kilogramo inguru erabiliko dira komertzialki izan duen onarpenari buruzko azterlan bat egiteko.\nGaur-gaurkoz, kontsumitzaileek kilo bateko formatuetan eskuratu ahal izango dute erreferentzia berri hau, kartoizko erretiluetan eta film konpostagarri batean bilduta, Eroski eta El Corte Ingles supermerkatuetan, bai eta Frutas Iru handizkariak hornitzen dituen fruta denda tradizionaletan ere.\n“Nahiz eta Beltza modalitateak patatarekin lotzeko ohiturarik ez dugun kolore iluna izan, espero dugu kontsumitzaileek harrera ona egitea produktuari, eta haren zaporeaz eta ezaugarri guztiez gozatzea. Oraingoz, erreferentzia honek interes handia piztu du patata morea dastatu ez duten pertsonen artean, eta pixkanaka, erostera animatu dira”, adierazi du Alfonso Saenz de Camarak, Udapa S.Coop.eko gerenteak.\nBestalde, Leire Barañano NEIKEReko zuzendariak azaldu duenez, “Beltza patata NEIKERek daukan ezagutzaren eta ikerkuntzan egindako ibilbide luzearen emaitza da, sektoreari produktu berriekin laguntzeko helburuarekin, dibertsifikatzeko eta kontsumitzaileen eskaeretara egokitzeko asmoz. Zentro teknologiko baten eta enpresaren arteko lankidetza eta transferentziaren adibide ezin hobea dugu”.\nPatata morea asko erabiltzen da sukaldaritzan, bere mamiaren kolore bereziagatik, bai eta IV. eta V. elikadura gamarako ere; beraz, kooperatibak aurreikusita dauka 1.500 kilo bideratzea HORECA kanaleko bere bezero batzuetara, betiere baldin eta sektore horren egoera hobetzen bada.\n2021 urteari begira, Udapak lanean jarraituko du eta balio erantsia emango dio patatari, gaur egungo kontsumitzaileen premiei erantzuteko erreferentzia berriak merkaturatuz. “Gabonetako kanpaina amaitu ondoren, salmentak nola joan diren aztertuko dugu. Eta bildutako datu guztiak baliagarriak izango zaizkigu ekoizpena sustatzeko eta etorkizunean barietate hori merkaturatzeko. Era horretan, tokiko produktuaren alde egindako apustua indartuko dugu, beste behin ere”, ziurtatu du Saenz de Camarak.\nPatata barietate berriak lortzeko lanean\nNEIKERek ‘Beltza’ izeneko purpura koloreko barietate berria erregistratu zuen 2019an Europako Barietate Babestuen Erregistroan, nekazaritza sektoreari produktu berriekin laguntzeko eta kontsumitzaileen eskarietara egokitzeko.\nAzken urteotan, NEIKERek hautaketa programa bati ekin dio, gure hazkuntza baldintzetara egokitutako barietateak lortzeko helburuarekin, konposatu bioaktiboen eta gaitasun antioxidatzailearen maila handiekin, zelulen zahartzearen atzerapenarekin eta gaixotasun kardiobaskularren prebentzioarekin lotuta. Barietate berri hau lortu izanak agerian jartzen du NEIKERek Arabako nekazaritzaren produktu izarretako bat berritzearen alde duen konpromisoa.\nNEIKEReko Landare Ekoizpen eta Babeseko Departamentuak barietate berriak lortzeko erabiltzen duen prozedura metodo naturaletan oinarrituta dago erabat, ezaugarri agronomiko onak dituzten eta laborearen gaitz nagusiekiko erresistentzia duten aldaera desberdinak gurutzatuz egiten baita.\n1933 urteaz geroztik, Iturrietan (Araba) Patataren Haztegia Hobetzeko Aztertokia sortu zenez geroztik, zentro teknologikoa aldaera berriak garatzen ari da, hautaketa klonaleko prozesu baten bitartez, estatuan eta EBn patata ekoizten duten eskualdeetako baldintza agroklimatikoetara egokituta. Orain arte, NEIKERek hogeita hamar barietate baino gehiago erregistratu ditu, eta horietako zenbaitek arrakasta handia lortu dute merkatu nazionaletan zein nazioartekoetan.\nAldaera propio horien abantailak dira, besteak beste, errendimendu produktibo handiagoa, kostuen murrizketa eta hainbat gaixotasunekiko erresistentzia handiagoa, kanpotik datozen aldaerekiko menpekotasuna saihesteaz gain.\nEusko Jaurlaritzak beti egin du langintza ildo horren aldeko apustua, y elkarrekin finantzatu dute ibilbide honi ekin ziotenetik bertatik, orain 80 urte pasatxo. NEIKERen lortutako barietate berriak beti jartzen dira tokiko erakundeen eskura, izan hazitarako patatak, izan kontsumorakoak. Merkatuan duten proiekzioa dela eta, NEIKERera itzultzen dira diru sarrerak, eta berriz ere barietate berriak lortzeko lerroaren esku jartzen dira, eta ez bakarrik patatarenak, baizik eta baita piper, pipermin, zerba eta artoarenak ere, besteak beste.\nUdapak NEIKERek sortutako “Beltza” patata barietatearen azterketa agroekonomiko eta harrera komertzialari buruzkoa egingo du\n30.000 kilo patata eman dizkiogu Arabako Elikagai Bankuari


EME asociacion de comerciantes de Elorrio\nElorrioko merkatari elkartea\nCovid-19 pandemiaren egungo krisi-egoera, erosketa-ohitura berrien aldaketak eta merkataritza banatzeko modu berrien gorakada (+on line) direla eta, saltoki txikiek egoera zailari aurre egiten jarraitzen dute, eta ingurune berri horietara egokitu behar dute. Gure asmoa da, ahal dugun neurrian, Elorrion denda gehiago ixtea saihestea.\nHorregatik, hiri-inguruneko merkataritza sustatu behar dugu, inplikatutako eragile guztiek lankidetzan jardun dezaten eta beren espaziora beren behar guztiak ase ditzaketen herritarrak erakar ditzaten, bai merkataritzakoak, bai aisialdikoak, bai kulturalak, bai historikoak, beste herri batzuetara joan beharrik izan gabe.\nGure abantaila guztiak\nHiriko merkataritza-lankidetza, -dinamizazio eta -lehiakortasuneko zonako estrategiak sustatzea.\nCovid-19 pandemiari eusteko osasun-neurriek hiriko merkataritza-sektoreko enpresetan eragiten dituzten ondorioak arintzea.\nMerkataritza-jarduerari eta, oro har, hirugarren sektoreari berriz pizten eta eusten laguntzea eta laguntzea.\nElorrio es un bonito pueblo ubicado en…


naiz: agenda - ‘Musika parkean’: lehena Aieten\n2016/04/16 - 2016/09/18\n‘Musika parkean’ egitasmoak parkeak kultur aisiarako leku gisa aldarrikatzea du helburu nagusi, eta horrekin batera, musika, gastronomia eta ingurumena uztartzen dituzten jarduerak proposatzea.\nLehenengo hitzordua, apirilaren 16an izango da, Aieteko Parkean, 12:00etatik 17:00etara, auzo honetako kultur etxetik hurbil. Oraingoan, Luke Amstrong eta Izaro musikariek eskainiko dute kontzertua. Horrez gain, aurten, DSS2016EUrekin batera, hainbat jarduera antolatuko dira. Besteak beste, 12:00etan, eskulanen tailer bat egingo da, etxeko txikienek beren gitarrak egin ditzaten; eta, 14:00etan, Jimi Hendrixen omenezko kontzertu bat egingo da.\nGainerako hitzorduak, berriz, hauexek izango dira: maiatzaren 14an, Tomaseneko Zelaian (Altza); ekainaren 18an, Urgullen (Santiago Bateria), uztailaren 9an, Arrobitxuloko Parkean (Intxaurrondo), abuztuaren 27an, Miramar Jauregiko Parkean; eta amaitzeko, irailaren 18an, Cristina-Enean.


CIC energiGUNE elektrolito solidoko baterien garapenerako SAFELiMOVE Europako proiektuen liderra da | CIC energiGUNE\nCIC energiGUNE elektrolito solidoko baterien garapenerako SAFELiMOVE Europako proiektuen liderra da\nEkimena abiarazteko bilera Vitoria-Gasteizen egingo da urtarrilaren 30ean eta 31n. 15 kidek hartuko dute parte, Europako 6 herrialdetako 14k eta Kanadako batek.\nCIC energiGUNE, energia elektrokimikoa eta termikoa biltegiratzearen arloan Europan erreferentea den ikerketa zentroak, SAFELiMOVE proiektu europarraren hasierako bilera hartuko du ostegun honetatik, urtarrilak 30etik, aurrera. Proiektuak 8 milioi euro inguruko aurrekontua du, eta etorkizuneko ibilgailu elektrikoarentzako elektrolito solidoko litio metalikozko bateria bat garatzea du helburu, ahalik eta segurtasun eta eraginkortasun handiena bermatzeko.\nBi jardunalditan, partzuergoko 15 erakundeetako (Europako 14 eta Kanadako bat) ordezkariek, proiektuak finantzatzeko EBren Horizonte 2020 deialdian sartu den ekimenaren garapena prestatuko dute Araban. Proiektuaren buru gisa, CIC energiGUNEk ikerketa prozesu osoa koordinatuko du, eta, gainera, elektrolito hibrido berritzaile bat garatzeaz eta interfazeen jokabidea aztertzeaz arduratuko da.\nProiektua euskal zentroaren indargune nagusietako batekin erlazionatuta dago, egoera solidoko bateriekin, hain zuzen ere, CIC energiGUNE kontinenteko erreferente nagusia baita arlo horretan. Posizionamendu hori, Michel Armanden eta bere taldearen lanari esker lortu da. Aipatzekoa da orain dela gutxi, Michel Armandek Stanfordeko Unibertsitatearen energia arloko Estatuko zientzialari garrantzitsuenaren izendapena jaso duela, eta patenteak eta ikerketak partekatzen dituela 2019ko Kimikako Nobel saridunetako birekin, John Goodenough-ekin eta Stanley Whittingham-ekin, hain zuzen ere. Izan ere, nazioarteko komunitate zientifikoak “etorkizuneko baterien hurrengo aita handitzat” jotzen du Armand.\nEuskal ikerkuntza ekosistemak proiektu honetan duen garrantzia, bertan BRTAko (Basque Research & Technology Alliance) beste bi kide egoteak berresten du, Cidetec eta Ikerlan, hain zuzen ere. BRTAko hiru kideen proiektu honetako aurrekontu orokorra 1,9 milioi eurokoa da.\nGainerako parte-hartzaileak erakunde ugaritakoak dira, material industrialen fabrikatzaileetatik I+G zentroetara, automobilgintza industriatik –Renaulten eta Toyotaren presentzia nabarmenarekin–, igaroz, eta horrek balio-kate osoaren estaldura eta lortzen den ezagutza enpresara transferitzeko erraztasun handiagoa bermatzen du. Zerrenda Schott AG (Alemania), Umicore (Belgika), Hydro-Quebec (Kanada) eta SAFT SAS (Frantzia) konpainiek eta CEA (Frantzia), Technische Universitaet Berlin (Alemania), RWTH Aachen University (Alemania), Avesta battery & Energy Engineering (Belgika), Life Cycle Engineering (Italia) eta Uniresearch BV (Herbeherak) ikerketa zentroek osatzen dute.\nHalaber, SAFELiMOVE, Horizon 2020 programaren babespean, epe ertainean Europak bultzatzen duen ekintzetako bat da, Europako industriak baterien merkatu globalean bere lekua izatea lortzeko; 2025etik aurrera, merkatu horrek 250 bilioi euro sortuko ditu urtean, kontinente mailan. CIC energiGUNE eta euskal ikerketa ekosistema, horrelako ekimenen eta Batteries Europe-n duten parte-hartze aktiboaren bidez, leku pribilegiatuan daude Europako automobilgintzaren erronkei eta beharrei aurre egiteko; izan ere, industria horrek bere ekoizpen-instalazioetatik hurbil egongo diren eta 400 Gwh-eko eskaerari erantzuteko gaitasuna izango duten lantegiak beharko ditu, etorkizuneko bateriak Europan garatzeko eta eraikitzeko.\nMugikortasun elektrikoari eta deskarbonizazioari bultzada\n48 hilabeteko egikaritze epea duen SAFELiMOVEren helburua, egoera solidoan dagoen elektrolito batean oinarritutako teknologia berria garatzea da, litiozko bateria seguruagoa, fidagarriagoa eta prestazio altukoa ekarriko duena. SAFELiMOVEk bost arlo teknologiko nagusitan egingo ditu berrikuntzak: nikel eduki handiko oxido metalikoetan oinarritutako katodorako material aktiboak garatzea; anodoaren optimizazioa, prestazio altuko eta gainazaleko tratamendu aurreratuko litio metalikoa prozesatuz; elektrolito solidoen eroankortasun ionikoaren hobekuntza giro-tenperaturan, berritzaile hibrido organiko-inorganikoak garatuz; interfazeak optimizatzeko eta aztertzeko tekniken inplementazioa litioaren garraio eraginkorra sustatzeko; eta know-how-aren sorkuntza, prozesatuaren eta bateriak eskala solidoan ekoiztearen esparruan.\nBerrikuntza horiei esker, SAFELiMOVE proiektuaren barruan garatutako bateriek 450 Wh/kg-ko energia dentsitate handiagoa, karga azkarragoa eta bizitza erabilgarri luzeagoa emango dituzte. SAFELiMOVEren helburu nagusia etorkizuneko ibilgailu elektrikoen erabiltzaileen eskakizunei erantzutea da, eta horrek mugikortasun elektrikoa eta deskarbonizazioa sustatzea ahalbidetuko du, klimaren aldaketaren agertokietan eragin zuzena izanik.\nEkimena, Europako Batzordearen Horizonte 2020 programaren 2019ko deialdian onartu direnen artean CIC energiGUNEk parte hartzen duen bost proiektuetako bat da, “Baterien belaunaldi berria” atalaren barruan. Horietatik bi euskal zentroak zuzentzen ditu, eta Ikerketa Kooperatibo Zentroak (CIC) duen aurrekontu bateratua 4 milioi eurotik gorakoa da.\nBost proiektu horiek onartzearen ondorioz, baterietarako H2020 programaren 2019ko deialdian Estatu osoan finantzaketa handiena lortu duen erakundea da zentroa. Izan ere, aurkeztutako 11 proposamenetatik 5 onartu dira, eta, ondorioz, arrakasta-tasa % 46koa da, Espainiako % 12,1eko batez bestekoaren gainetik.


Jon U,Laura,Eider,Ainhoa,Olaia eta Kevin.doc\nUploaded by blogategi399\nsaveSave Jon U,Laura,Eider,Ainhoa,Olaia eta Kevin.doc For Later\nNerea, Jon Maqueda, Leandro eta Tania.doc\nMeng Hao, Iraide, Ainize, Ane eta Andrea.doc\nAsharaf,Irati,Alazne eta Markel.doc\n2 Taldeko proiektua.docx\n, AINHOA, OLAIA ,LAURA,KEVIN etaEIDER\nGu Bilbo Handian bizi gara. Biz aian dago, Araba, Kantabrian eta Gi!uz oa o "ugan dago. #$$.$$$ biztanle inguru ditu, %& udalerria daude. Ozeani o 'ezea da bere li"a. (en!eratura urtean ze'ar e!ela izaten dira, ez dira o)o beroa udan eta ez o)o 'otza neguan.\nAin'oa eta Eider\nGu Bilbo Handian bizi gara . Biz ai o erdian gaude eta %* udalerria dituzte. Biz aian be)te e) ualde batzu daude+ En artegia , Uribe, Arratia, Nerbioi, Durango Aldea, Bu)turialdea eta Lea Artabai . #$$.$$$ biztanle ditu. Bilbo o li"a ozeani oa 'ezea da. (e"!eratura urtero e!ela izaten dira , ez o)o beroa udan eta ez o)o 'ot)a neguan . Gure e) ualdea o)o "endit)ua da.\nJon eta Ke,in\nE) ualde bat da. Biz ai o o)taldean dago, Araba o "ugan. %* udalerri ditu. Udalerri 'orie , 'aue-e dira+ Alon)otegi, Arran udiaga, Arrigoriaga, Bara aldo, Barri a, Ba)auri, Berango, Bilbo, Derio, Et-ebarri, Erandio, Galda ao, Gorliz, Get-o, Larrabetzu, Leioa, Le"oiz, Laza"a, Loiu, .u) iz, Ortuella, /lentzia, /ortugalete, 0aturtzi, 0e)tao, 0ondi a, 0o!elana, (ra!agaran, Ugao, .iraballe), Urduliz, 1a"udio, 1arata"o, 1eberio eta 1ierbena.\nOlaia eta Laura\nBilbo o 2aietan daude barra a , )u arti3iziala eta t-o)na . Inauterietan deno ,argaz ia ateratzen ero)ten ditugu. "ozorrozten gara ditugu eta gozo ia\n0an Antonion barra a daude+ "at-in )altoa, t-o e o autoa eta azu rez o otoia 2ate o. Et-ebarrin daude olun!ioa , 2o)tailua )agar ara"elizatua . eta\nBilbo Handian natura a) o dago. Adibidez /aga)arrin natura eta 3ruta a) o daude.\nOrain 'e"engo irola azaldu o diz izuegu, adibidez+ 3utbola, )a) ibaloia, aiz olaria, )ur3a, 'arri2a)otzailea eta !ilotaria. Baina niretzat o)!etzuena dira 3utbola eta )a) ibaloia. 4utbola 0a" .a"e)en 2ola)ten da nor"alean eta )a) ibaloia Bilbo arenan. 0ur3a ondartzan, !ilotaria 3rontoian eta 'arri2a)otzailea 2aietan 2o atzen dute. Nire gu)to o irola 3utbola da, o)o dibertigarria.\nBilbo Handian 2anaria berezia dago, adibidez+ taloa borobila eta 'andia da, irinaz egiten da eta na'i duzuna 2arri a'al duzu barruan, t-orizoa , tortilla, odoloztea eta ent)alada. Gu eu) al a)tean 2aten ditugu+ t-it-iburduntzi t-orizoare in eta o a ola, ura, 3anta edo a)a .\nLaura eta Olaia\nBilbo za'arrean 3e)tetan 2aten da taloa, t-i)torra etb . Abu)tuan 'a)ten dira 2aia eta 2ende a) o dago aleetati . Bilbo o 2anari ti!i oa 'aue dira+ indaba , dili)ta 5\nHe"en "onu"entu a) o daude baina nire gu)to oena /u!i da. /u!i t-a ur erraldoia eta loreduna da. Bere ondoan Guggen'ei" dago, "u)eo bat da eta niretzat 3or"a arraroa dau a. Bere ondoan !ar e bat dago ar"iar"a erraldaioa i u) daite e. Biz ai o zubian t-o olatez o arraina o)o ezaugarria dira. Bara aldon da. Be eta\neta Arenalean aur itu a'al dituzu,\ndago eta o)o dibertigarria\nBilbo o li"a ozeani oa 'ezea da. (en!eratura urtean ze'ar e!ela izaten dira, ez o)o beroa udan eta ez o)o 'otza neguan. Dena dela, urtean 'ainbat alditan "uturre o ten!eratura izaten dira. .endebalde o 'aizeen ugarita)una , eta ozeanoaren eragin erregulatzailea baretu dituzte ten!eratura . Bilbon egiten du euria a) o eta eguz i gutzi.\nKe,in eta Eider\nMore From blogategi399


2021-07-16 - Busturialdeko Hitza : Busturialdeko Hitza\nUrkulluk esan du poliziaren lana dela jende pilaketak kontrolatzea\nUdalei eskatu die bizilagunei jakinaraztea zeintzuk leku ezin diren erabili gauerditik 06:00ak arte. Positibo kopuruaren joera goranzkoa da Busturialdean\nGoizaldean kalean elkartzeko debekua\nMuruetan lehenengoz entzungo dira organoen doinuak\nLumon hasiko dute bihar Urdaibaiko Organoak Joxe Mari Egileor kontzertu zikloa. 18. urtez antolatu dute aurten, eta 11 emanaldiz gozatzeko aukera egongo da. Busturiko Axpeko Andra Mari elizan organoa eta perkusioa nahastuko dituzte.\n30 urte euskal kultura zabaltzen\n1991ko uztailaren 31n zabaldu zuten Euskal Herria museoa, eta 30. urteurrena ospatzeko ekitaldiak antolatu ditu etzitik hilaren 31ra bitartean. Euskal ohitura eta kultura zabaltzen jarraituko dute.\nForuko Udalak zakarrontzi bereziak jarriko ditu\nBilketa selektiboko ontziak eta, gerora, material plastiko birziklatuz eginiko bankuak jarriko dituzte herrian zehar.\nTamaina handiko 12 eukalipto kendu dituzte Kurtzio errekatik\nIbaiertzeko landaredia lehengoratu dute, horrela errekaren ibilgua egonkortzeko eta inguruko landaredia sustatzeko.


Barry Town F.C. - Wikipedia, entziklopedia askea.\nBarry Town Football Club Galesko futbol talde onenetakoa da, Barry hirikoa. Galesko 7 liga eta 6 Kopa irabazi ditu.\n2.1 Galesen: 18\nHiriko lehenengo futbol taldea 1892an sortu zen Barry and Cadoxton District izenarekin. Haren jarraipen gisa eratu zen 1912an Barry AFC, 1931 urtean "Town" gehitu zitzaiolarik.\nLehenengo titulu garrantzitsua 1955ean irabazi zuen, Galesko Kopa hain zuzen ere. 1992an Galesko Liga sortzea erabaki zenean herrialdeko hiru talde indartsuenek Ingalaterrako Ligan jarraitzea erabaki zuten eta Barry Town The New Saints-ekin batera Galesko talde nagusi bihurtu zen. Ordutik 7 Liga eta 5 kopa irabazi ditu.\n2013ko maiatzean Stuart Lovering jabeak Barry Town ligatik atera zuen jokalari eta zaleen iritziaren aurka. Berak esana zen taldarentzako eroslerik aurkitzen ez bazuen horrela egingo zuela. Federazioak lizentziarik ez zion eman beraz. Zaleak saiatu ziren taldea Barry Town United izenarekin birfundatzen eta manifestazio publikoak egin zituzten baina federazioarekin izandako bi bilerek ez zuten emaitza onik izan eta honek lizentzia ukatu zien. Epaitegira jo zuten eta honek federazioaren aurkako epaia eman bazuen ere 3. mailara jeitsiarazi zuten. 2014an maila horretako txapelduna izan zen eta urtetik urtera mailaz igoz lehen mailara itzuli zen.\nLiga (7): 1996, 1997, 1998, 1999, 2001, 2002, 2003\nKopa (6): 1955, 1994, 1997, 2001, 2002, 2003\nLigako Kopa (4): 1997, 1998, 1999, 2000\nFederazioaren Kopa (1): 1999\nAzken aldaketa 1 ekaina 2021(e)an, 21:41(e)tan\nOrriaren azken aldaketa: 1 ekaina 2021, 21:41.


Huawei-k MateBook X Pro 2021 jarri du abian, bere azken 3k pantaila duen ordenagailu eramangarria | Gadgeten berriak\nHuawei-k MateBook X Pro 2021 merkaturatu du, 3k pantaila duen azken ordenagailu eramangarria\nPaco L Gutierrez | | Berri\nDuela gutxi ikusi genuen nola Huawei-k lehen ordenagailuak merkaturatu zituen Intel-ek garatutako txip belaunaldi berriekin, kasu horretan, gama ertaineko ekipamenduak ziren. Oraingoan bere produktu nagusia ekarri dute, goi mailako ordenagailu eramangarria, 3 k bereizmeneko pantaila duena, zehaztapen oso altuekin eta diseinu finduarekin. Modu honetan, Huawei-k nitxo bat egiten du gama altuko merkatu bateragarrian, edozein funtzio betetzeko gai den talde batekin, hala ere eskatzen duen arren.\nBi aukera ditugu aukeran, intel core i5 edo i7-rekin, bertsio biak prozesadorearen arabera soilik bereizten dira gainerako osagaiak berdinak direnez. Diseinuan Huawei-k bateragarriak diren sorta honi eman nahi izan dion mimoa nabaritzen dugu, gorputz metaliko oso argala eta dotorea duena, erabiliz kolore ederrak eta dotoreak ere bai. A edukita 13,9 hazbeteko pantaila ordenagailu eramangarria trinkoa eta nahiko eramangarria izaten jarraitzen du, pisuagatik ere eta hori da 1,33 kg baino ez ditu pisatzen, aproposa zure lana edozein lekutara eramateko. Bateria 10 orduko autonomiagatik nabarmentzen da.\nEkipamenduak, Huawei-ren gainerako gamek bezala, kamera teklatuan ezkutatuta dauka teklatuan tekla baten bidez eta hatz-marka irakurgailua pizteko botoian, 13,9 hazbeteko pantailak aurrealdearen% 91 hartzen du, beraz espazioaren erabilera maximoa da .\n1 Huawei MateBook Pro 2021 datu-orria\nHuawei MateBook Pro 2021 datu-orria\ndisplay: 13,9 hazbeteko IPS ukitua, 3.000 x 2.000 bereizmena (3K).\nProzesadorea: 5. generazioko Intel Core i7 / Intel Core i11.\nRAM memoria: 16 GB DDR4 3200 MHz kanal bikoitza.\nbiltegiratze: 512 GB / 1 TB SSD.\nkonektibitatea: Bluetooth 5.1, WiFi 6.\nAtaka eta sentsoreak: 2 x USB mota C, 3,5 mm-ko audio hargunea.\nSistema eragilea: Windows 10 Hasiera.\nHuawei MateBook Pro 2021 berria eskuragarri dago huawei denda ofiziala bi koloretan aukeran, gris espazioaren eta esmeralda berde eder baten artean. Prezioa bertsioen artean aldatzen da Intel Core i5 512 GB SSD-rekin 1.099 € -koa da. Eredua Intel Core i7 eta 1 TBko biltegia 1.399 € -ra iristen dira. Une honetan Huawei-k ekipamendua erosteko motxila polita eskaintzen digu promozio bat dago, motxila 149,00 balio du eta oso kalitate onekoa da.\nArtikuluaren bide osoa: Gadgeten berriak » General » Berri » Huawei-k MateBook X Pro 2021 merkaturatu du, 3k pantaila duen azken ordenagailu eramangarria


kritiken hemeroteka » Axularren itzal galdua\nAxularren itzal galdua Aingeru Epaltza / Nabarra, 2005-12\nBada marka gurea. Zenbait hamarkadaz gibelat eginez gero, izan ditugun liburuek baino areago, izan ez ditugunek liluratzen gaituzte. Etxepareren autobiografia, Lazarraga gazte neskazalea zeneko joan-etorriak, Leizarragaren erlijio gerletako oroitzapenak, Axularren izkribu lizunak… Ez daude idatzirik, baina egon beharko lukete. Gure literatura zaharrak maitatzeko ahaleginak egin behar izaten dituzten idazle franko kilikatu izan du noizbait apokrifoen abenturan abiatzeko tentazioak. Bertze toki batzuetan usuak dira idazlan klase hauek. Hemen, berriz, begirune handiegia diegu gure klasikoei. Edo handiegia izan halako ateka batetik onik ez ateratzeko beldurra.\nIdatzi behar gaberik ere literaturgai bilaka daiteke, hala ere, apokrifoa. Gaur egun inoiz baino apalategi gehiago apaintzen dituzte liburu galduetan ardazturiko nobelek. Esoterismoaren modatik harata ere, intrigazko bilbe nahasiei ematen diete abia. Gure artean, Jon Alonsok duela zenbait urte idatzi Katabegi galdua da horren adibiderik ezagunena.\nKearen truke Aritz Gorrotxategiren azken elaberria ere bide bertsutik heldu zaigu: liburu desagertu baten inguruko korapiloa. Badira ezberdintasunak, dena dela, eta ez soilik idazle bakoitzaren estiloari dagozkionak. Iruinsemearena ez bezala, donostiarraren lana hilketa batetik abiatzen da eta idazle ezagun baten —Axular— liburu ezezagunaren bilaketa du kontakizun. Inguru sozio-politikoaren karga ez da hain pisua, nahiz eta horren oihartzunen bat ere aurki daitekeen. Alde horretatik, Kearen truke beltzagoa da, poliziakoagoa, eta ez bakarrik protagonista bera ere lanbidez halakoa delako. Giroak eta gisa honetako nobelei dagozkien topikoen agerpenak (hala-holako biziera duen ikerlaria, edalea, dibortziatua…) areagotzen diote kutsu hori.\nHain zuzen ere, generoaren konbentzioen erabilera trebean daude, gure ustez, lan honen lorpenik handienak. Lehen-lehenik, arkitektura egoki eta azkeneraino taitua aurkezten du, pasarteen noiz-nolakoak azkeneraino neurtzen dituena. Eraikuntza horren barrenean, gertakariak elkarren segidan etortzen dira, di-da, hats hartzeko astirik eman gabe. Erritmo bizi-bizian, irakurleak, sarean harrapaturik, amen batean irensten du Gorrotxategiren proposamena. Egileak, alde horretatik, ez du inor engainatzen. Hasieratik nabari zaio: liburu entretenigarri bat plazaratu gogo zuen, eta halaxe egin du, nahikeria handiagorik gabe.\nBeraz, nire errua da akabailan ahoan gelditu zaidan zaporeak gozotik bezainbat gazitik hartu badu. Ezin uxatu dena azkarregi eta batik bat arinegi joan delako sentipena. Bukaera bera, gehiago dagokio narrazio motz baten logikari, nobela batenari baino. Nik, bederen, gai honekin, liburu pisuagoa eskertuko nukeen, mantsoagoa, xehetasunetan eta ñabarduretan baratu zalea, pertsonaietan eta egoeretan gehiago sakonduko zuena. Axularren itzal galduak horrenbertze merezi zuen noski.


TXIKIAK BIKAIN ETXEKOEN AURREAN\nPasa den larunbatean, Buruntzaldea IKT-ko gaztetxoek ligako azken jardunaldia izan zuten. Ligako 5garren jardunaldi hau Lasarten ospatu zen eta bertan taldeko 43 haur izan ziren.\nOhi bezela, gauza positiboak eta hobetu beharrekoak ikusi genituen jardunaldi hontan eta beraz ondo egindakoari eutsi eta ikasi beharrekoari gogoz ekiten jarraitu beharko dugu.\nJardunaldiaren programari dagokionez, jardunaldi hontan estiloetako frogak izan ziren froga nagusiak. Benjaminek 100 estiloak froga izan zuten eta baita 6x25 estiloak errelebo mistoa ere. Alebinen kasuan, lehen urtekoek 50 tximeleta eta 200 estiloak izan zituzten eta azken urtekoek berriz, 100 tximeleta eta 400 estiloak. Alebinek 4x50 bular erreleboa izan zuten.\nBenjaminak 100 Estiloak Frogan\nFroga hontan 2005eko eta 2004ko haurrek hartu zuten parte. Aurreko jardunaldian tximeleta estiloarekin gertatu bezela, oraingoan ere erronka polita zuten txikienek.\nOrokorrean, gure txikiak oso ondo aritu ziren, lau estiloak ongi burutuz eta estiloetako frogen biraketetako arauak ongi betez. Horixe zen helburu nagusia.\nGainera, jardunaldi hontan, aurreko jardunaldian tximeleta eta bular estiloetan juxtu xamar ibili ziren haurrek ere, modu hobean eta teknikoki hobeto egin zuten igeri, bi estilo hauek askoz ere hobetu burutuz eta aurrerapausoak eman dituztela erakutsiz, beraz, oso gustura atera ginen taldeko txikienek egindako frogekin.\nBenjaminen errelebo mistoa estiloak froga izan zen jardunaldi hontan. Guztira, 3 taldek hartu zuten parte eta denek erreleboa gogotsu eta txukun osatu zuten. Orokorrean, froga hontarako, txikienei bizkar eta estilo libreko postak utzi genizkien, eta 2004koek bular eta tximeletako postak burutu zituzten, denen artean 3 errelebo polit osatuz.\nBalorazioa egiteko garaian, adin hauetako haurrek egindakoarekin oso gustura atera ginen. Txikienen kasuan, lau estiloak ongi burutu eta biraketak ongi burutzea zen helburu nagusia. Denboraldia amaitzear dagoen hontan, 2005eko haurrek lau estiloetan igeri txukun egiten dakitela eta biraketa, irteera eta helmugaratzeen inguruko arautegia ezagutzen eta menperatzen dutela ziurtatzea da helburu nagusia.\n2004koek berriz, esperientzia gehiago dutenez, froga hobeto menperatzen dute eta oraindik ere hobekuntza asko egin behar dituzten arren, bide onetik doazela uste dugu. Hauen kasuan, benetan marka politak ikusi genituen, arlo teknikoaz gain, taktikoaren inguruan ere ikasten ari direla erakutsiz.\nOso pozik atera ginen gure txikitxoek egindako jardunaldiarekin eta beraiengan ikusten dugun garapenagatik, beraz, animo eta segi aurrera!!\nAlebinen 50 Tximeleta eta 200 Estiloak Frogak\nAdin hontako haurrek, aurreko jardunaldian 100 estiloak frogan egindakoa distantzia luzeago batean burutzea zuten helburu. 200 estiloak froga adin hauetan froga "klabea" dela esan dezakegu, alde batetik haurren garapen fisikoaren erakusle delako eta bestetik lau estiloen, biraketen, irteeren eta helmugratzeen inguruko ikasketa teknikoaren adierazle ere badelako. Horretaz gain, distantzia luzexeagoa izanik, aldagai taktikoaren maneiua ere sartzen da jokoan.\nGuretzat froga hau horren garrantzitsua izanik, erabat gustura atera ginen haur hauek egindako frogarekin. Guztiak lau estiloetan txukun, biraketa azkar eta arinak eta frogan zehar esfortzua ondo neurtuz aritu ziren. Hobetzeko asko dagoen arren, adin hauetan gure igerilariek froga egin zuten moduan burutzea ez da erraza, beraz AUPA ZUEK!!\nFroga "klabe" honen aurretik, adin hontako haurrek 50 tximeletan hartu zuten parte. Agian, zentzu asko ez duenaren irudipena eman dezakeen arren, froga hau burutzea garrantzitsua iruditu zitzaigun. Alde batetik, tximeleta estiloan abiadura altuan koordinazioa nola mantentzen zuten ikusi nahi genuelako eta bestetik, 200 estiloak frogarako lehen berrogeita hamarraren intentsitatearen inguruko feedback-a jaso zezaten nahi genuelako, azken froga hontan azkarregi atera ez zitezen. Froga hontan ere, haurrak bikain aritu ziren. AUPA EKIPO!!\nAlebinen 100 Tximeleta eta 400 Estiloak Frogak\nLehen urteko alebinekin esandakoa, berriro ere errepikatu dezakegu hemen. Talde hontakoek aurreko jardunaldian 200 estiloak izan zuten eta jardunaldi hontan bilatzen genuen progresioa eta genituen helburuak aurreko taldearen berdinak ziren. Logikoki, zaharragoak direnez exigentzia altuagoa da, baina talde hontako gure haurrak, aurreko guztiak bezain ondo aritu ziren eta helburuak bete betean lortu zituzten. 100 tximeletan uretan ondo luzatuta eta horizontalidadea ondo mantenduz egin zuten igeri eta 400 estiloetan benetan gogotsu eta maila onean aritu ziren, beraz ZORIONAK ZUEI ERE!!\n4x50 Bular Erreleboak\nSaioa amaitzeko alebinek errelebo frogak izan zituzten. Nesketan 3 talde aurkeztu genituen eta mutiletan berriz, bi talde izan genituen. Guztiak gogotsu eta hasi berriak diren taldekideei lagunduz aritu ziren eta jardunaldia amaitzeko froga polit bat burutu ahal izan zuten.\nLigako jardunaldia amaituta, asteburu hontan berriro ere lehiaketa izango dute gure txikiek. Alde batetik, 2003an jaiotakoek eta 2002ko mutilek Gipuzkoako "Igerilari Osoa" txapelketa izango dute larunbatean.\n2001 eta 2000an jaiotako mutilek eta 2002ko neskek berriz igandean Gipuzkoako Eskolarteko Txapelketa izan dute.\nBi lehiaketak Azpeitian izango dira eta biek goiz eta arrtsaldeko jardunaldiak izango dituzte.\nordua | hora 11:53


ilunsenti / iluntsu\niluntasun 1 iz argi edo argitasunik eza; iluna den edo dagoenaren egoera. ik ilunpe.\nEgunaren amaiera zen, ilunabarra, gau betea eta iluntasuna zetozen. Elizen arteko biblia EsZ 7,9\nEta horrelaxe bildu ninduen ilunabarrak, eta gero iluntasuna etorri zen, eta geratu zen, eta joan zen, eta eguna berriz argitu zuen. Koro Navarro «Kontakizunak» - Edgar Allan Poe - 27. orr.\nTximistek iluntasuna nola urratzen duten ikustea. Patxi Zubizarreta «Jeans-ak hozkailuan» - 126. orr.\nSartzearekin batera dena da formarik gabeko iluntasuna, begiak ohitu heinean pertsonak eta gauzak agerian uzten hasten dena. Sonia Gonzalez «Ugerra eta kedarra» - 210. orr.\nIluntasunik ez badago, baina, askok ez dute ganoraz lo egiten. Berria - Gaiak 2004-12-08\nZiegan beti argia dagoelako edo galdeketa gelan iluntasuna. Berria - Harian 2005-08-18\nGauean, iluntasunaren babesean. Patxi Zubizarreta «Mila gau eta bat gehiago» - Anonimoa - 15. orr.\nIluntasuna loditzen ari zen, hotz bortitzak zuhaitzak kraskarazten zituen. Josu Zabaleta «Fantasiazko ipuinak» - Guy de Maupassant - 125. orr.\nLanpara itzalia zegoen, baina iluntasuna ez zen erabatekoa. Koro Navarro «Zortzi kontakizun» - Isaac B. Singer - 136. orr.\nIluntasunean haztamuka. 9778\n-Ez al zara iluntasunean galduko? Patxi Zubizarreta «Mirarien kalezuloa» - Nagib Mahfuz - 286. orr.\nPalenquek badu diesel-motor bat, argindarra ematen duena, baina gaueko 9etan itzaltzen zuten, eta derrepente oihaneko iluntasunean murgiltzen zinen. Joxe Austin Arrieta «Homo Faber» - Max Frisch - 55. orr.\nBi ahots mintzo ziren gelako iluntasunean. Jose Morales «Zazpi urkatuak» - Leonid Nikolaievitx Andreiev - 165. orr.\nBegira eguzkiaren izpiek zer egiten duten, gelako iluntasunean sartu eta argia zabaltzen dutenean. Xabier Amuriza «Gauzen izaeraz» - Lukrezio - 105. orr.\nHorrelaxe erortzen dira elur malutak leiho argiztatuaren aurrean: beti maluta berberak direla ematen du, baina desberdinak dira, denak berriak, iluntasunetik datoz eta iluntasunera doaz etengabe. Jose Morales «Zazpi urkatuak» - Leonid Nikolaievitx Andreiev - 200. orr.\nEz baitago etsipen gozorik inon, berarekin baitakar minaren itzala, argiak ere iluntasuna bere baitan daraman bezala. Felipe Juaristi «Airezko emakumeak» - 234. orr.\nLehen, gaua iluntasuna besterik ez zen Jansonentzat, lo egiteko denbora bereziki iluna; orain, aldiz, haren izaera misteriozkoa eta mehatxagarria sentitzen zuen. Jose Morales «Zazpi urkatuak» - Leonid Nikolaievitx Andreiev - 39. orr.\nTabernetako iluntasun koipetsuan. Felipe Juaristi «Airezko emakumeak» - 42. orr.\nZinema aretoko iluntasun erdi sakon erdi ahul deprimigarrian. Neguak, berriz, luzeak dira gure lurraldean, eta iluntasun handikoak. Karlos Linazasoro «Glosolaliak» - 91. orr.\nIluntasun argituan bere azeri aurpegi luze, gorri, mozkor hura erakutsi zidan. Koro Navarro «Artistakume baten erretratua» - Dylan Thomas - 17. orr.\nIluntasunik beltzena erori zitzaion gainera Gillesi. J.M. Olaizola "Txiliku" «101 gau» - 64. orr.\nIluntasunik ilunenean ibili arren, hormari atxikia zihoan Patxi Zubizarreta «Mirarien kalezuloa» - Nagib Mahfuz - 83. orr.\nBohartu zen ilunbe haietatik laster heriotzaren iluntasuna etorriko zitzaiola. Patxi Zubizarreta «Mila gau eta bat gehiago» - Anonimoa - 214. orr.\nBere argitasunak gezurraren iluntasuna deusezten du. Patxi Zubizarreta «Mila gau eta bat gehiago» - Anonimoa - 239. orr.\nOraingo haurrek ere ez omen dute garai hartako umetxoen beldurrik ezagutu, iluntasunik gabeko mundu batera sortuak izan direlako. Pako Aristi «Urregilearen orduak» - 149. orr.\nBaserri-giroko jendearengan ohikoa den iluntasun psikologiko horretan bizi izan zen. Koro Navarro «Zalakain abenturazalea» - Pio Baroja - 30. orr.\nEgitasmoak burutzeko eran ere iluntasuna da nagusi, informazioa ez da behar bezala zabaltzen. Berria - Euskal Herria 2004-09-18\nZientzia-artikuluetan, iluntasunetik argirantz daraman errege-bide batean barrena doa adimena. Juan Garzia «Sagua, eulia, eta gizakia» - François Jacob - 163. orr.\nUstezko iluntasunean argi izpi bat ikusi dute. Berria - Euskal Herria 2006-02-26\n4 iluna denaren nolakotasuna.\nAristokraziak gaizkiaren ezaugarri oro arbuiatzen du: makurkeria, koldarkeria, iluntasuna, ahultasuna, distiragabetasuna, taldetasuna eta abar. Askoren artean «Filosofiako gida» - 31. orr.\nUdazkeneko gau euritsuaren iluntasuna eta bakardadea. Jose Morales «Zazpi urkatuak» - Leonid Nikolaievitx Andreiev - 45. orr.\nIluntasuna eta handitasuna bateratzen dituzten eraikin erraldoi horietako bat zen. Koro Navarro «Kontakizunak» - Edgar Allan Poe - 81. orr.\nEtxea ez zen berria, ezta oso zaharra ere, baina abegikorra ematen zuen, ez baitzuen etxe zaharren iluntasuna ezta berri askoren hoztasuna ere. Migel Angel Mintegi «Denak du bere prezioa» - 239. orr.\n5 (testuetan eta kidekoetan)\nVitruvioren hizkeraren "iluntasunari" eta ulermen-zailtasunei buruzko eztabaida antzinakoak. Santiago Iruretagoiena «Arkitekturaz hamar liburuak» - Vitruvio - 150. orr.\nIluntasuna eta sakontasuna ez dira gauza bera. Askoren artean «Filosofiako gida» - 365. orr.\n· Testuan arkituko dituzun iluntasunak, beraz, ez dira guztiak itzultzailearen ezinak edo ezjakinak eragindakoak. Ikas ezazu etenik gabe, eta Legeko iluntasun larrienak, pertsona adimentsuarentzat ere zailak, argiturik ikusiko dituzu. Juan Martin Elexpuru «Delituez eta zigorrez» - Cesare Beccaria - 22. orr.\nIzan ere, haren existentziaren kausa -aingeruarena esan nahi dut- iluntasunez inguratua da eta hor da "haren begitartea" deitu izan dena. Xabier Kintana «Alderraien gidaria» - Mose ben Maimon - 106. orr.\n6 alaitasunik eza, goibeltasuna.\nLuzaroan egona zen bere baitara bildua, iluntasunik handienean. Patxi Zubizarreta «Mirarien kalezuloa» - Nagib Mahfuz - 25. orr.\nFedeak salbatu zuen, baina, iluntasun zorigaitzeko hartatik, eta maitasunaren argitara eraman. Patxi Zubizarreta «Mirarien kalezuloa» - Nagib Mahfuz - 25. orr.\nJesu Kristoren Pazko Misterioak erakusten dio Frantziskori bere iluntasun eta sufrimenduaren misterioa bizitzen. Askoren artean «Asisko Frantzizko, Asisko Klara» - 74. orr.\nKalean alde batetik bestera, ez nuen lortzen kezka eta iluntasuna gainetik kendu eta kontu arruntagoak pentsatzea. Anjel Lertxundi «Ihes betea» - 206. orr.\nEtxe osoko argiak piztu ditu, argitasunarekin amets gaiztoen iluntasunetik ihes egitearren. Sonia Gonzalez «Ugerra eta kedarra» - 128. orr.\nArgitasun eta iluntasun guneak daudela gaineratzen du. Berria - Euskal Herria 2006-04-14\n· Hala arima nola hilaurreko barne-iluntasun sakona begirada arrotz, gaizto eta etsaietatik babesteko bezain lasai zeuden. Jose Morales «Zazpi urkatuak» - Leonid Nikolaievitx Andreiev - 23. orr.\nErrusiako intelektual aurrerazaleek zorrotz kritikatu zuten, eta, besteak beste, "zartailuaren predikaria eta buru-iluntasunaren apostolua" deitu zion Belinski literatur kritikari ospetsuak. Jose Morales «Arima hilak» - Nikolai Gogol - 11. orr.\nberezko iluntasuna (4); erabateko iluntasunean (3); gauaren iluntasunean (8); gaueko iluntasuna (3); gelako iluntasunean (3); iluntasun beltz (4); iluntasun beltzak (3); iluntasun beltzean (4); iluntasun hartan (13); iluntasun honetan (3); iluntasun hori (4); iluntasun horretan (3); iluntasun hura (3); iluntasun sakon (3); iluntasun sakona (3); iluntasun trinko (4); iluntasuna erabatekoa (3); iluntasuna iritsi (4); iluntasuna nagusitu (3); iluntasuna zen nagusi (4); iluntasunak hartu (3); iluntasunaren erdian (3); iluntasunean desagertu (4); iluntasunean desagertu zen (3); iluntasunean galtzen (4); iluntasunean murgildu (3); iluntasunera ohitu (3); orduan iluntasuna (3)


Zigarro elektronikoa, Cleanmizer eta Beste Elektronikoa S.XIX Produktuen - Jomo\nOHARRA: Jomo egoitza aurkitzeko daudela merkatari batzuk Jomo Lite 40 saltzen merkatuan baino prezio askoz txikiagoa. ez gaude ziur produktu horiek originalak Lite 40 eta ezin dugu kalitaterik. Hemen gomendatzen dugu gure Lite 40 kontsumitzaile guztiek egiaztatu benetakoa balidazioa gure etxeko orria hondoan erabili aurretik. Eta ez gara inongo ondorio delako produktu mota honetako arduradun. Eskerrik asko zure laguntza eta ulermena guztientzat.\nLehor Wax / kontzentratzen\nVapioneer webgune erlazionatuta\nAEB eta Gemarry ondoren-zerbitzua e bulegora suppout\nKalitate handiko kontrol eta pass ISO 9001: 2008.\nShenzhen Jomo Teknologia Co, SL Txinako liderra zigarro alternatiba produktuen fabrikatzailea da. berrikuntza mantendu dugu oinarritutako bezeroaren beharren eta bere gain zigarro elektronikoak, cleanmizer eta zigarro lotutako elektronikoak beste produktu Shenzhen lidergoa.\nGure enpresa edonori jabea 20000 plazetan fabrika eta 1200 langile baino gehiago dituzte. urte e-zigarro ekoizpen esperientzia fidatu, gure produktuak ditu 20 herrialde inguru saldu mundu osoan eta are handi batzuk zigarro elektronikoen fabrikatzaile ditu gure OEM mundu osoan bazkide da ere.\nJOMO Tomahawk 80w\nDark Knight Ausarta\nHelbidea: solairua 7, caiyue blokea, meilong road, minzhi kalean, Baoan auzoan, Shenzhen City, Guangdong Probintzia, Txina\nErrusia VAPEXPO 24an ospatuko da -25th ekainaren Mosku. Gure Booth D8 da ongi etorria!\nOngi Jomotech Lite 40 kit rev egiaztatzeko ...\nOngi egiaztatzeko Jomotech Lite 40ko berrikuspena\nOngi egiaztatzeko Lite 65 kit berrikuspena\nOngi egiaztatzeko Lite 65 Pro berrikuspena\n© Copyright - 2010-2014: Eskubide guztiak erreserbatuta. Goodao


kritiken hemeroteka » Ezohizko harremanak\nEzohizko harremanak Edorta Jimenez / Euskaldunon Egunkaria, 1993-01-10\nKarlos Gorrindok bere lehen nobela argitaratu du. Lehenago ere argitaraturik du beste liburu bat, Apolinaire-ren “Neskazale baten balentriak” delakoa, alegia. Puntu biren artean marraztu ahal den lerroa liburu bion artean eginez gero, behingoan ohartuko gara Gorrindok giza-sexualitateaz eta beronen ondoriozko portaerez dituen kezken bidean aurrera jo asmo duela. Apolinaire idazle pornografo eta poeta handiaren nobelaren kasuan gizonezko gazte baten sexu-bataioko gorabeherak izan baziren euskarara itzuli zizkigutenak, oraingo honetan beren sexu-nortasunaren bila dabiltzan hiru pertsonaia dakarzkigu Gorrindok.\nNarrazioa egituratzerakoan esan liteke gorutzako Bilbo hartu duela, eta hor jarri duela ehun eta hirurogeitik gora foliotako oihal zuria, zeinetan hiru hari ezberdin eta orratz bakarra —idazluma— baliatuz, ikutu sentimentalez hornituriko brodatu errealista burutu duen. Hiru hariek bat egiteko eran ederto ihardun du Carlos Gorrindok, azkeneko kapituluan ikusten denarekin bat. Hala eta guztiz ere, orrazketa hobea merezi izan zukeen egindako lanak, liburua akatsez josita dago eta. Hala bada, sarritan ez dut bereizten jakin, akatsa ala errata. Dena dela, horiek guztiek ez dira oztopo larriegia, liburua erraz irakurtzen da eta. Idatzi berriz, ez dut uste hain erraz idatzi izan duenik egileak, 80ko Sanferminetik hona gartzelan dagoenez gero. Baina beste baterako utziko dugu gartzelako literatura delako gaia. Topikoen aurkako hurrengo ekinaldirako, ze, ez dut esan baina, hemen ETAkideak eta trabestiak agertzen dira, ezohizko harremanetan agertu ere.


Xiaomi Mi Mix 2S-ren analisia, Xiaomi-ren piztia goi-mailako erreinatzen saiatzeko | Gadgeten berriak\nEsku artean daukagu izatera deituta dagoena High Killer Range 2018 urteko aurtengoa, Xiaomi Mi Mix 2S, lehen mailako materialekin eta aparteko errendimenduekin iristen den telefonoa. Hala ere, proban jarriko dugu ea benetan agintzen duen guztia ematen duen eta benetan goi mailako alternatiba gisa kokatzen den.\nHori dela eta, gurekin jarraitzea gomendatzen dugu honen xehetasun zehatzagoak ezagutzeko Xiaomi Mi Mix 2S eta terminal hau gaur egun denen ahotan egotearen arrazoia da, 500 eurotik beherakoa eta terminal garestienek bakarrik eskaintzen dituzten ezaugarriak eta gaitasunak agintzen dituena.\nBeti bezala, bere ezaugarri nagusiak berrikusiko ditugu txoko guztietan, eta zer hobe ohar honekin bideo batekin batera joateko, beraz, azterketako bideoa ikustea gomendatzen dizugu edo www.actualidadiphone.com bisitatzea. IPhone X eta Xiaomi Mi Mix 2S artean egin dugun aurrez aurre ikusi nahi baduzu, bertatik bertara ikusi ahal izango duzu Xiaomi hau gama altuarekin lehiatzeko gai bada.\n1 Diseinua eta materialak: Xiaomik ondo daki nola sartu begitik eta ukimenetik\n2 Hardwarea: Mi Mix 2ak ez du botereari aurre egiten, edozer gauza kudeatzen du\n3 Kamera: hobetu dute, baina ez da nahikoa\n4 Pantaila eta autonomia: aldekoak eta aldekoak dira\n5 Erabili MIUI 9.5 esperientziarekin eta haren errendimenduarekin\n6 Editorearen iritzia: gama altuaren benetako alternatiba?\nDiseinua eta materialak: Xiaomik ondo daki nola sartu begitik eta ukimenetik\nKutxatik atera bezain laster konturatzen gara benetan ederra dela, jada duela urte batzuk lehen edizioa aurkeztu zenean gure barailak zabalik utzi baitzituen Xiaomik pantaila guztiko telefonoa abiarazi behar zuela dioen benetako aldarrikapenagatik, orain, agian, berezi egingo ez duten xehetasunen diseinua guztiz zuzendu dugu. 150,9 x 74,9 x 8,1 mm-ko gorputza dugu, guztira 191 gramoko pisua, errealitatea da Xiaomi Mi Mix 2s hau ez dela arinetik urrun, pisutsua dela esango nuke, baina ordaindu beharreko prezioa da zeramikazko bizkarra dute. Egia da ukitzerakoan oso irristakorra dela eta, beraz, zorroak askoz ere erosoago sentiaraziko gaitu. Bisualki egunetik egunera baino askoz ere erakargarriagoa da, zergatik engainatu gure burua. Badirudi atzeko aldeak ez duela inolako olio-kontrako estaldurarik, beraz, hatz-marka asko izango dira nagusi.\nAurrealdean pantaila osoaren ia% 82 aurkitzen dugu, hatz marka irakurgailua atzean kamera bikoitzaren azpian dago eta markaren eta modeloaren sinadura jarraitzen du. Diseinua apartekoa da, goi mailako telefono baten aurrean sentiarazten gaitu lehenengo momentutik, errealitate bat da Xiaomik oso ondo jakin du lehenengo momentutik begi guztiak harrapatuko dituen telefono erakargarri bat nola egin, saihestezina. Terminal hau zuri-beltzean eskuratzeko aukera izango dugu, gure eskuetan, argazkietan ikus dezakezun bezala, terminal beltza dago.\nHardwarea: Mi Mix 2ak ez du botereari aurre egiten, edozer gauza kudeatzen du\nEz gara gure burua moztera esango Xiaomi Mi Mix 2s honek azken bi hilabete hauetan hemen igaro dituzten terminal guztien erabiltzaile interfazearen errendimendu onena erakutsi duela. AnTuTu-ren analitiketan errendimendu onena eskaintzen ez duen arren, errealitatea da bideoak ez duela iruzur egiten. MIUI 9.5 Agian badu zer ikusirik, bideoan zehar ikusi eta nola irristatzen den ikusi. Erruaren zati handi bat a izatea da Qualcomm Snapdragon 845, 2,8 GHz zortzi nukleo eta eraikuntza 10 nm-tan. Modu berean aukeratu dezakegu 6 GB RAM memoria probatu dugula, 64 GB-ko memoriarekin edo 8 GB-ko bertsio garestienarekin, 128 GB-ko memoria osoa. Guztiak 256 GB arteko microSD txartelekin hedagarriak izango dira, zure araberakoak izango dira.\nProzesadorea: Qualcomm Snapdragon 845 64 biteko 2,8 GHz eta 10 nm-tan eraikia\nRAM: 6 GB edo 8 GB\nbiltegiratze: 64 edo 128 GB\nLTE 43 talde globalak\nBluetooth Azken belaunaldiko 5.0\nEgia esan, ez du ezer falta hardware zerrendan ikusi dugun bezala, beraz, tandem honi esker, erabateko aparteko errendimendua aurkitzen dugu. Ezin izan dut Xiaomi Mi Mix 2s hau arriskuan jartzen duen software bakar bat aurkitu bere garapenetan. Egia esan, orain arte terminalak guztiz betetzen duela adierazi da, puntu negatiboenak gero etorriko direla.\nKamera: hobetu dute, baina ez da nahikoa\nXiaomi-k Xiaomi Mi Mix 2s-en kamera nahikoa hobetuko duela agintzen du gama altuarekin lehiatzeko. Hasieratik esan behar dizut ezetz. Kamerak enfokatzeko eta errendimendu motela izaten jarraitzen du argiztapen baldintzek pixka bat behera egiten dutenean asko uzten da, alea eta definizio eskasa erakusten ditu. Hori dela eta, kamera da Xiaomi Mi Mix 2s honek ematen dizun errealitatearen lehen kolpea, argi uzten du zergatik ez den lege guztiekin gama altua. Horrek ez du esan nahi kamera txarra denik, nahiko ona da, baina ez da nahikoa Galaxy S9, iPhone X edo Huawei P20-rekin lehiatzeko.\nAtzeko kameraren erretratua\nSensor nagusia: Sony IMX363 12 MP, 1,4 µm, angelu zabaleko lentea, f / 1.8 irekiera, pixel bikoitzeko AF\nSensor bigarren maila: Samsung S5K3M3 12 MP, 1 µm, teleobjektiboa, f / 2.4 irekiera\nCámara selfie: 5 MP, 1,12 µm, f / 2.0 irekiera\nErretratu moduak ordea irribarre bizkorra eragiten digu, nahiko ondo defendatzen da eta emaitza bikainak ematen ditu. Izan ere, kameraren onena iruditzen zait. Aurreko kamera, selfie-a, bere egoera bitxia eta horrek eragiten duen eztabaida haratago ez dagoen bezala, ez da txarra, oso txarra da. Aurreko kamerak erabat kentzen dizu ustekabeko selfie bat egiteko gogoa.\nEgia esan, lau ardatzeko egonkailu optikoa nabaria da bideoak grabatu eta argazkiak ateratzerakoan, baina kamerak ez du gustu onik utzi gure ahoan, nahiz eta errealitate egiaztapena izan, ez da txarra, onena da. erdialdekoa, baina Terminal hau esku artean duzula ondo pasatzen duzunean, zaila da gogoratzea 499 € bakarrik balio duela.\nPantaila eta autonomia: aldekoak eta aldekoak dira\nPantaila Xiaomi Mi Mix 2s honetan aurki dezakedan bigarren puntu negatiboa da, FullHD + bereizmena duen panel bat aurkitzen dugu, orain arte zuzena, arazoa IPS LCD panel bat aurkitzen dugunean gertatzen da. Horrek esan duenez, azkar jakingo dugu panel mota hau oso urrun dagoela AMOLED teknologia edo deribatuak muntatzen dituzten beste panel batzuetatik. Zehazki, 5,99 hazbeteko panel bat aurkitzen dugu -Xiaomik 0,99 maite ditu bere datu teknikoetan- 18: 9 formatuan hazbeteko 403 pixeleko dentsitatea eta nahiko distira handia duena, 585 bit. Kontraste-erlazioa 1500: 1 da eta NTSCren% 95 eskaintzen du.\nAurrealdeko beira hau Corning Gorilla Glass 4 teknologiarekin babestuta dago eta nahiko erosoa eta erabiltzeko erraza da, nahiz eta nire ustez geruza oleofobiko hobea falta den guztiz perfektua izateko. Orain autonomiari dagokionez, pantaila kontuan hartuta errealitatea agerikoa da, autonomia ona eskaintzen du, Goi-mailako edozein gailurretan edo hobeenean, egia esan, autonomia egun bat baino gehiago eskaini dit erabilera arruntean, hau da, iPhone X-ren autonomia berdina baino gehiago da eta Samsung Galaxy S9-koa gainditzen du +. Harrigarria da horretarako 3.400 mAh "soilik" erabiltzen dituela.\nErabili MIUI 9.5 esperientziarekin eta haren errendimenduarekin\nGure esperientzia benetan pozgarria izan da, MIUI 9.5 literalki hegan egiten du, egia esan, eta berriro errepikatzen dudala uste dut, Xiaomi Mi Mix 2s honek eguneroko erabileran aurrez aurre izan ditugun goi mailako telefonoak gainditu ditu. Errealitatea da MIUIk gehitutako keinu sistema, oraindik iOS keinu sistemaren kopia bat dela, oso ondo mugitzen dela, eraginkorra dela eta ez duela akatsik sortzen. Ez dituzu inolako mugarik aurkituko Xiaomi Mi Mix 2s honetan, bere prozesadoreak eta softwareak ezkontzeak aparteko errendimendua ziurtatzen dute.\nEditorearen iritzia: gama altuaren benetako alternatiba?\nEzetz esaten hasiko naiz, Xiaomi Mi Mix 2S ez da goi mailako alternatiba, gama altuko terminalak kamera eta pantailarako nabarmentzen direlako, Xiaomi Mi Mix 2s-en bi puntu ahulenak besterik ez dira. Hala ere, beste faktore guztietan telefono honek berdinak izateaz gain, kasu askotan gainditzen ditu. Hori bai, bilatzen ari zaren hori mugikor oso garestia gama ertainetik bereizten duten ezaugarriak badira, ez da hori. Mi Mix 2-ekin, kalitate-prezio ezin hobea da aurkitzen duguna, telefonoa goi-gamaren atzean, baina gama ertaineko alternatiba guztiak gaindituz. Orain arte esan dezaket nire eskuetatik pasatu den kalitate / preziorik onena den telefonoa dela.\nDezakezu erosi Amazonen 499 eurotik aurrera,Nahiz eta zuzenean Xiaomi webgunera edo bere edozein saltokietara joan eta esperientzia osoa bizitzea gomendatzen dizugu.\nXiaomi Mi Mix 2S, Xiaomi piztiaren analisia\nAMOLED panel bat izan dezake\nArtikuluaren bide osoa: Gadgeten berriak » General » Xiaomi Mi Mix 2S-ren analisia, Xiaomi-ren piztia gama altuan erreinatzen saiatzeko


Jesukristo aurreko 250.garren urtean, Txinako iparraldeko herrialde bateko printzesa erregin egiteko zuten, eta legearen arabera, horretarako ezkondu behar zuen.\nJakinaren gainean zegoenez gorteko mutilen artean senarra hartzeko lehia zabaltzea erabaki zuen. Beraz, nola egingo zuen ondo hausnartu etamutilen probarako eguna, lekua eta ordua jakinarazteko deia zabaldu zuen.\nBerriak jauregian hainbat urtetanzerbitzari ibilitako ama bat kezkatu zuen, jakin bazekielako bere semea printzesarekin aspalditik maiteminduta zebilela eta zerbitzari baten semea izanik, printzea izateko aukerarik ez zeukala. Etxera ailegatzean, berria eman zion, eta semea joateko prest zegoela ikusita galdetu zion harriduraz:\n— Seme maitea, baina zer egin behar duk han gorteko mutil aberats eta ederrenen artean? . Ken ezak asmo hori gogotik! Ba zekiat egoera mingarri zaiala baina ez zoratu ezin baten atzetik.\nErantzun zion, baina:\n— Ez ama, ez daukat minik hartzeko, ezta zoratzeko ere inolako asmorik. Ziurrenik, ez naiz hautatua izango, baina ez dut haren ondoan egoteko, eta bertatik bertara ikusteko aukera galduko. Gauza xume horrek nahikoa zorion emango dit eta.\nMutil gaztea jauregira ailegatu orduko han zeuden eskualde haietako gazte ederrenak, beren apaingarri bikainenekin eta printzesak aukeratua izateko esperantza eta asmoarekin.Halako baten, lehiaren nondik nolakoak azaldu zizkien printzesak:\n— Zuetako bakoitzari hazi bat emango zaizue. Sei hilabete barru lorerik ederrena ekarriko didana nire senarra eta herrialde honetako erregea izango da.\nPrintzesaren proposamena ohitura zaharren haritik zihoan, herrialde hartan estima handia baitzioten ereiteari: landareak, adiskidetasunak, harremanak, dantzak, musikak… gauzak ereiteko eta zaintzeko ohitura handia zegoen.\nDenbora aurrera zihoan eta, gure mutila lorezaintzan oso aritua ezbazen ere,ardura handiz zaintzen zuen emandako hazia, maitasuna bizitzaren ongarri eraginkorrena zela bazekielako. Hiru hilabete iragan zirenean haziak ernaldu gabe jarraitzen zuen, eta bere ametsa, egunez egun, urrutiago ikusten zuen. Hala ere, hazia ez bezala, maitasuna hazten zerraion bere baitan.\nSei hilabeteak bete zirenean, hazitik ez zen oraindik sortu ezer. Erabili zituen zaintza eta ardura kontuan hartuta, nahiz eta ezer ez sortua izan, jauregira joatea erabaki zuen, eta amari, ez zuela printzesaren ondoan berriro egoteko aukera galduko esan zion.\nJarritako hitzorduan han zen mutil gaztea ernaldu gabeko haziarekin. Gainerako senargaiek lore bana zeukaten zein baino zein ederrago. Mota, forma, zein kolore guztietako loreek bete zuten gela. Benetan liluraturik zegoen mutila, sekulan ikusi gabeko eszenaren aurrean.\nErabakitzeko unea ailegatu zen azkenean. Printzesak banan-banan aztertu zituen loreak eta denak ikusi zituenean erabakia eman zuen: zerbitzariaren semearekin ezkonduko zela, hain zuzen.\nHan zeudenek denetako iritziak zabaldu zituzten, harridura handia baitzen. Ezin zezaketen ulertu nola lorerik lortu ez zuen mutil bakarra aukeratu zuen printzesak ezkontzeko.\nErregin-gaiak azaldu zuen lasai: -“Mutil hau bakarra izan da zintzotasunaren lorea zaintzen, honek merezi du errege izatea, beste inork ez! Banatu nizkizuen hazi guztiak antzuak ziren”.


Baga Biga: Ordenagailuak urrutitik erabiltzeko doako baliabideak. Ordenagailuak urrutitik erabili ahal izateko hainbat aukera daude sarean gaur egun; ez dago zertan horien aurrean egon beharrik. Artikulu honetan doako aplikazio bi azalduko ditugu: VNC eta Team Viewer.\nOrdenagailuak urrutitik erabiltzeko doako baliabideak. Ordenagailuak urrutitik erabili ahal izateko hainbat aukera daude sarean gaur egun; ez dago zertan horien aurrean egon beharrik. Artikulu honetan doako aplikazio bi azalduko ditugu: VNC eta Team Viewer.


Izpilikua, kosmetika-industriako landare gogokoenetako bat | Consumer\nIzpilikua, kosmetika-industriako landare gogokoenetako bat\nUsainari eta itxura ederrari esker, izpilikua aukera bikaina da bai lorategirako bai barrualdeko eremuetan lantzeko.\nIrudia: Dave Catchpole\nIzpilikuaren erabilera aromatikoak eta apaingarriak erromatarren garaikoak dira. Eremu mediterraneoko jatorrizko landarea da, eta lozio eta lurrinetarako erabiltzen da, baita garbiketa-produktuetarako ere, osagai kimikoen usain txarra deuseztatzen duten produktuetarako. Artikulu honetan, izpilikuaren lurrinaz eta edertasunaz hitz egiten da barrualdeetarako edo lorategirako, eta landareak ez lehortzeko eta lurrina aprobetxatzeko aholkuak ematen dira.\nIzpilikua: barnealderako edo lorategirako lurrina eta edertasuna\nIzpilikua industria kosmetikoak gehien erabiltzen duen landareetako bat da, usainaren atsegina eta bere olio esentzialaren distilazio-prozesuaren erraztasuna direla eta. Gainera, landareak ez du zainketa xeherik behar (izan ere, leku askotan modu basatian hazten da), baina badaude kontuan hartu beharreko zenbait zalantza, landarearen garapena eta itxuraren osotasuna bultzatzeko, hori baita asko baloratzen den beste ezaugarrietako bat.\nIzpilikua (eta izpilikua) izenez ere ezagutzen da, eta generoaren izen zehatzena “buztin-labana” da, 40 bat espeziek osatua. Lamiazeoen familiako kidea da; horien artean, gastronomian oso ezagunak diren eta erabiltzen diren beste genero batzuk daude, hala nola menda, oreganoa eta albahaka.\nIzpilikuko olio esentziala garbiketa-produktuen usain txarra neutralizatzeko erabiltzen da, hala nola lixiba eta amoniakoa.\nIzpilikua hosto iraunkorreko landare bat da, eta bere koloreak berde ilunetik zilar-grisera aldatzen dira. Zurtoinak egurtsuak dira eta loreak udaberrian eta udan hazten dira, oso kolore urdin bereizgarriko ziri gisa. Bai loreak bai hostoak oso usaintsuak dira. Biderketa, bestalde, izkinetan egiten da.\nLandare hori jatorriz Mediterraneo aldekoa da, bai Europako hegoaldekoa bai Afrikako iparraldekoa, baina gaur egun bere laborantza kontinente guztietara zabaldu da. Gaur egun egiten den ia labore guztia (leku askotan izpilikua modu basatian sortzen eta hazten jarraitzen duen arren) bere olio esentziala ustiatzeko erabiltzen da, eta olio horretatik lozioak edo lurrinak lortzen dira. Garbiketa-produktuetan ere erabiltzen da, osagai kimikoen usain txarra estaltzeko. Bere izenetik dator “lavandina” hitza, Hego Amerikako herrialde batzuetako lixiba izenez ezagutzen dena.\nBaina usainaz gain, izpilikuak itxura polita du, eta estetikari etekina ateratzen zaio, bai lorategietan, bai beste espazio publiko batzuetan. Proventza eskualdeak, Frantzian, lerro urdineko paisaia zoragarriak eskaintzen ditu: izpilikuz ereindako zelaiak, begiak ikusi arte luzatzen direnak. Horregatik, bai itxuragatik bai usainagatik, izpilikua beti da aukera bikaina edozein lorategirentzat edo barrualdeentzat.\nIzpilikua lehortu ez dadin aholkuak\nEsan bezala, izpilikuak ez du zainketa askorik eskatzen, baina kontu batzuei kasu egin behar zaie. Hauek dira:\nIzpilikua osasuntsu garatzeko, substratuak ondo drainatu behar du. Lurrez eta ibai-hareaz osatutako bat da gomendagarriena. Gainera, askoz hobeto sentitzen du tente txiki batean baino.\nIzpilikuaren lurrina etxean aprobetxa daiteke armairuak edo arropa-kaxak usaintzeko\nEguzki-izpiek eragin zuzena izan behar dute egunean hiruzpalau orduz gutxienez, loratu ahal izateko.\nLandarearen loratze prozesua bukatutakoan kimatzea gomendatzen da, lehortzen eta markatzen diren zatiek multzoari indarrik ez kentzeko. Gainera, zati horiek izurriteak erakartzen dituen usaina askatzen dute, eta hobe da lehenbailehen kentzea.\nUdaberrian eta udan, bi astean behin ureztatzeko urari ongarri likidoa gehituz gero, loraldia luzatu egiten da. Nolanahi ere, izpilikua ureztatze handirik behar ez duen landarea da. Horregatik, egoera naturalean, euri-urarekin bakarrik gara daiteke eremu nahiko lehorretan. Astean bitan edo hirutan ondo ibiliko dira, urtaroaren arabera.\nIzpilikuaren usaina nola aprobetxatu\nKosmetika-industriak erabilera aromatikoak egiten ditu, eta horietarako merkataritza-sail handiak erabiltzen ditu. Horrez gain, lurrinaz ere balia daiteke etxea. Horretarako, landarearen zurtoin loratuak kendu behar dira loraldiaren hasieran, baina petaloek berezko lila urdinxka lortu dutenean. Ondoren, loreak beherantz jarri eta leku fresko eta aireztatuan utzi lehortzen.\nLoreak lehortzen direnean, lurrintzaile gisa erabil daitezke ia edozein lekutan, bai altzarien gainean jartzen diren kaxetan (estali eta agerian gera daitezke giroa lurrindu nahi denean), bai oihalezko poltsatxoetan armairuetan zintzilikatzeko edo arropa-kaxetan sartzeko, opari-kaxetan sartzeko, etab.\nIzpilikuari ere intsektu naturalen uxatzaile gisa funtzionatzeko gaitasuna ematen zaio. Erromatar Inperioaren garaian, garaiko kontakizunen arabera, jendeak izpiliku-sorta bat zeraman jantzita eltxoak uxatzeko. Gaur egun, izpiliku-lore lehorrak ur destilatuaren eta 90 graduko alkoholaren zati berdinen nahasketa duen ontzi batean botatzea proposatzen da.\nAntzinako erromatarrek ere ezaugarri antiseptiko eta lasaigarriak egozten zizkioten izpilikuari, eta bainatzen ziren uretan sartzen zituzten loreak. Izan ere, uste da Erdi Arotik datorkiola ikuzketa izena, "lavare" aditz latindarraren deribatu gisa, "garbitu" esan nahi baitu.\naroma interiores-eu Jardín-eu Lavanda-eu Planta-eu


Azaroan hasiko dira kimaketa lanak | Lezoko Unibertsitateko Udala\nHasiera » Berriak » Azaroan hasiko dira kimaketa lanak\nAzaroan hasiko dira kimaketa lanak\n2018ko Azaroak 07\nAurretik, negurako belarra motz utziko da eta kimaketa lanei dagokienean, platanondo gehien dauden eremuei lehentasuna emango zaie\nAzaroaren 12an hasiko dira Lezoko kimaketa lanak, izan ere, aurretik, aste honetan zehar belarrari azken errepasoa emango zaio negu osorako belarra motz utzi ahal izateko.\nGuneka antolatu dira kimaketak eta lehentasuna eman zaie platanondo gehien dauden guneei. Hori horrela, Alde Zaharretik hasiko dira zuhaitzak kimatzen (Goiko Plaza, eliza ingurua, Agustina Lizarazu, etab.), ondoren San Pedro-Lopene-Pisbe eremuan jarraituko dute, Zubitxo-Arretxene-Txulotxoko inguruak gero, eta Altamirako auzoan bukatuz.\nKimaketa programan sartutako zuhaitzez gain, bizilagunek aldez-aurretik egindako eskaerei ere kasu egingo zaie eta kontuan izango dira lorezaintza zerbitzuak ikusitako adar arriskutsu edo zuhaitz idorrak ere.\nLanak bi hilabete eta erdiz luzatzea aurreikusten da eta bertatik ateratako adaxkak txikitu eta auzokonposta gunetan eta Baratze Parkerako erabiliko dira.


Elikadura eta genetika: Dieta genetikoak: Ametsen sukaldean bai, errealitatearen platerean ez | Aldizkaria | EROSKI CONSUMER\nElikadura eta genetika: Dieta genetikoak: Ametsen sukaldean bai, errealitatearen platerean ez\nElikaduraren mundu aseezinak gutizia berria jarri du mahai gainean: geneek zer eskatzen duten jatea. Baina momentuz, gutako bakoitzaren ezaugarri genetiko bereziak zein diren ikusi, eta norbere dieta horri egokitzea ezinezkoa da\nListu lagin bat aski da. Hori aztertuta jakin daiteke zer dieta komeni zaion gutako bakoitzari. Interneteko iragarkiak, behintzat, hala dio. Listua hartu, azterketa genetikoa egin, eta zer bizimodu daukagun jakinda, gure organismoari zer elikagai eta jaki komeni zaizkion esango digute. Hori saltzen ari dira zenbait enpresa, eta garesti: 1.000 euro balio du azterketa genetikoak.\nIragarkiek, ordea, ez dute dena kontatzen. Ez dute esaten gene gutxi batzuk aztertzen dituztela (30 ere ez), eta elikadurarekin eta metabolismoarekin zerikusia duten geneak ote diren ere ez dute esaten. Erdia esan eta erdia gorde.\nEgun, badago modua zehazteko zer elikagai komeniko litzaizkiokeen gure kode genetikoari, baina prozesua ez batere erraza, eta zientzialariek emango liguketen informazioa ez litzateke aski osatua. Espezialista bati, beraz, ezinezkoa litzaioke dieta guztiz pertsonalizatua egitea. Bidea ibilian egiten da, ordea, eta horretan ari da nutrigenomika; elikaduraren eta genetikaren artean zer eta nolako harremanak dauden ikertzen du zientzia horrek, eta oraindik emaitza erabatekorik lortu ez badu ere, poliki-poliki ari da ulertzen nola eragiten dioten elkarri elikagai eta jakien osagai aktiboek, batetik, eta geneek, bestetik.\n2000. urteko ekainean urrats handia egin zen. Giza genomaren lehen zirriborroa argitaratu zuten orduan, eta, ordutik hona, kode genetikoak omen dituen 25.000 geneen sekuentzia idaztea lortu da. Eta beste hainbat gauza: gene batek proteina mota asko sor ditzakeela egiaztatu da, eta, batez ere, gene batzuek zer funtzio duten jakitea lortu da; ondorioz, geneen jarduna zein elementuk alda dezakeen ere jakin dezakegu (besteak beste, elikagaien osagaiek). Ziurtasun zientifiko erabatekorik ez dago oraindik, baina badakigu zenbait gaik lagundu egiten dituztela gaixotasun batzuk, eta beste zenbaitek, berriz, horiei aurrea hartzen laguntzen dutela.\nNutrigenomikak oso teknologia aurreratuak erabiltzen ditu alde batetik (ADN txipak, bioinformatika, biologia molekularra eta biomedikuntza), eta, bestetik, epidemiologia, biologia eta elikadura arloko teknikak. Adituen ustez, luze gabe, zientzia honek berebiziko garrantzia edukiko du gizentasun arazoak dituztenei laguntzeko, gai izango baita elikagai funtzional berriak sortzeko, eta aintzat hartzeko zer elikagaik eragiten dioten gehien gorputzaren pisua kontrolatzen duen sistema konplexuari.\nNeurrira egindako dietak?\nIkerketak zein abiadura hartu duen ikusita, eta kontsumitzaileek oso harrera ona egiten diotela jakinik, zenbait konpainiari hortzak zorroztu zaizkio, eta nutrigenomikaren merkatuan sartu dira buru-belarri. 'Online' egiten dituzte dietak, norberaren ezaugarri genetikoen berri ematen duen test batetik abiatuta. Medikurik ez dute sartzen tartean, eta, itxuraz, jateko baino gehiagorako ere ematen du negozio horrek. Internetez eskatu, eta listu lagina lortzeko 'kit' osoa bidaliko digute etxera; gero, postaz bidali beharko dugu gure lagina, aurrez 1.000 euro ordainduta, noski. Hori guztia egin ondoren, hainbat aholku bidaliko dizkigute, zer jan eta nola bizi behar genukeen esango digute, eta gure koadro genetikoa omen denari zer elikadura-osagarri komeniko litzaiokeen jakinaraziko digute.\nElikagaien eta geneen arteko harremana aztertzen duen zientzia nutrigenomika da\nEgun, badago teknologia antzeko zerbait egiteko, baina oso erabilera mugatua ematen zaio, eta 1.000 euro baino askoz gehiago kostatzen da. Genoma baten sekuentzia idaztea -ez gene batzuk identifikatzea- astebeteko lana da zenbait zientzia laborategirentzat (lehen genomaren sekuentzia dezifratzeko, 15 urte behar izan zituzten), eta 10.000 euro beharko genituzke (lehenengoan, 10.000 milioi euro erabili zituzten).\nAmeriketako Estatu Batuetan Goverment Accountability Office izeneko erakundeak (hango Gobernuaren kontu publikoak ikuskatzen ditu) kargu hartu die zenbait konpainiari, informazio nahasgarria helarazten dietelako kontsumitzaileei, eta medikuntzaren ikuspegitik zentzu eta zorroztasun handirik ez duten aginduak ematen dituztelako. Sciona, Genelex, Market America eta Suracell Personal Genetic Health enpresak jo ditu begiz, baina gehiago izango dira aurki, merkatuak itsumustuan irensten baititu halako sendagai miragarri eta perfektuak (Business Insight aholkularitza enpresak jakinarazi du estatubatuarren % 44k argaldu egin nahi dutela).\nEspainian, zenbait enpresa hasi dira lanean, eta zahartze prozesua moteltzeko dietak eta programak prestatzeari ekin diote: bizimoduari, elikadurari eta ariketari jartzen diete arreta, eta horien inguruko gomendioak ematen dituzte. Horiek ere listu laginetatik ateratzen den informazio genetikoa erabiltzen dute, eta izen bitxiko eskaintzak egiten dituzte gero: 'Antiaging', 'Wellness', 'Fitness'... Argaltzeko zentroetan, kiroldegietan, Internet bidez edo telefonoz eskatuta lor daitezke lagin horiek.\nOraindik ere, jakiteko gosez\nEuropean Nutrigenomics Organization (NUGO) erakundeak esan duenez, hamarkada bat baino gehiago beharko da nutrigenomikak bide egin eta, elikadura pertsonalizatuaren bidez, gaixotasunei aurre egiteko moduan egon gaitezen. Gaur-gaurkoz, erraz lor daiteke pertsona baten ezaugarri genetikoak idaztea, baina interpretatzea oso urrun dago oraindik.\nIkertzaile britainiarrek gizentasuna dute kezka, eta ikertzen hasi dira zer harreman dagoen geneen eta gizentzeko joeraren artean. Oraingoz, gizentasunaren giza fenotipoekin harremana duten 430 gene bereizi eta aztertu dituzte. Adipozitoak, gorputzeko ganz zelulak ikertzen jardun dute gehienbat. Beste zenbait ikerketa ere egin izan dira, eta horietako batzuek esaten dute gutxienez badirela 600 gene gizentasunari lotuak. Argi dago hastapenean gaudela oraindik, eta aitortu beharra dago oso gene gutxi ezagutzen ditugula dietarekin harremanen bat eduki dezaketenak. Jakiteko gosez jarraitu beharko dugu.\nUrrunera begira jarrita\nHala ere, hainbat ikerketak erakutsi dute badirela loturak elikagaien eta geneen artean. Har ditzagun, adibidez, gaixotasun zeliakoa, hiperkolesterolemia familiarra, diabetesa, gaixotasun kardiobaskularrak, gizentasuna, minbizia, osteoporosia. Gehien-gehienetan, adituek jakin nahi dute zein genek duten harremana elikadura-prozesu bakoitzarekin, eta horiek zer lotura duten gaixotasunekin. Etorkizunean, beraz, bakoitzaren genoma nolakoa den jakinda, gutako bakoitzaren beharretara egokitua dagoen dieta egiteko modua izango dugu, eta zehaztu ahal izango dugu zein den elikadurarik egokiena, adibidez, ezaugarri bertsuak dituzten giza taldeentzat, ezaugarri bereziak dituzten giza taldeentzat edo norbanakoentzat.\nMerkatuan estimu handia egin badiote ere, ez dago esaterik -ikerketa gutxi egin direlako- zer balio kliniko duten adierazle nutrigenetiko bereziek eta zer harreman duten nola beste geneekin hala ingurumen faktoreekin. Arrazoia? Ahalegin handia eskatzen du, eta urte luzeetako ikerketa. Beraz, hobe da, oraingoz behintzat, kontsumitzaileei bururik ez berotzea kontu hauekin.\nEgunen batean lortuko dugu -uste baino lehenago, agian-, elikadura pertsonalizatuaren bidez, gaixotasunei aurrea hartzea eta horiek sendatzea. Helburua da gutako bakoitza saltokira joan dadila, bere agiri genetikoa eskuan, eta ongien egokitzen zaizkion elikagaiak erosi ahal izatea, bai gaixotasunei aurre egiteko edo bai osasuntsu egoteko. Une hori iritsi bitartean, ordea, elikadura ohitura osasungarriak izatea da onena, eta auzi hauetan zeresana duten erakundeen irizpideei eta aholkuei jarraitzea.


Oraingoan bai, historiako olatu handiena - GARA\n2011ko urrian olatu erraldoi bat hartu zuen Garret McNamara hawaiiarrak Portugalen. Surfertoday.com webguneak olatu hura inoiz surflari batek hartutako olatu handiena zela esan zuen.\nIrizpide sendorik gabe zabaldutako berri hura lau haizetara zabaldu zuten irizpiderik gabeko egunkariek. Bi aste beranduago, adituek hitz egin zuten, eta olatu hura hain handia ez zela esan eta halako albisteak hain arin zabaltzea gaitzetsi zuten.\nJoan den astean, McNamarak itzelezko olatua hartu zuen berriz ere Nazaren, baina oraingo honetan zuhurrago jokatu dute komunikabideek. Adituek olatuaren altuera aztertzen zuten artean, orain arte hartu den olaturik handiena izan zitekeela esaten zen, eta behin adituek hitz egin ostean, ziur aski surfaren historian inoiz hartu den olatu handiena izan zela esan daiteke.\n2011ko urrian hartu zuen olatu hark 30 metro zituela esaten zen, benetan horrela ez zenean. Oraingo honetan, adituen arabera, Mc Namarak hartutako olatuak, 111,5 oineko altuera zuen, alegia 35 metroko garaiera.


Iritzia - Agurtzane Etxaniz — Mondragon Unibertsitatea\nDEBEMEN ETA DEBAGOIENA, MU-REKIN LANDA GARAPEN IRAUNKORRA LANTZEN\nLanda eremuak eta hiriguneak lotura handia duen herrialdean bizi gara eta horren adibide adierazgarriena Debabarrena eta Debagoiena eskualdeak dira. Iraganean landa eremuak funtsezko papera bete izan du, gaur egunean ere oso presente jarraitzen du eta etorkizunaren eraikuntzan neurri garrantzitsu batean ere parte hartu behar duela uste dugu. Landa-inguruneak zati esanguratsua osatzen du, eta ez bakarrik lurralde-zabalerari dagokionez; baita inguruneari nahiz dimentsio sozial, ekonomiko eta kulturalari dagokionez ere.\nDeba Garaia eta Debemen, Debagoiena eta Debabarrena eskualdeetako Landa Garapenerako Elkarteak, landa inguruneak bertako biztanleentzat ez ezik, gizarte osorako duen garrantziaz oharturik DEBARROA izeneko sentsibilizazio proiektu bat jarri genuen martxan.\nProiektuak bi helburu nagusi ditu:\nAlde batetik, landa inguruneak hainbat alderditan jokatzen duen paperaren garrantzia ezagutzera eman: garaian garaiko eta produktu osasuntsuak ekoizteaz gain, lurra eta paisaia kudeatzen ditu, kultura eta ondarearen transmititzaile da, beste herrialde batzuetatik bereizten gaituzten sustrai, balore, kultura eta tradizioak gordetzendituena.\nBestalde, landa ingurunearekiko gizartearen konpromisoa lortu.\nProiektu honen barnean “Gailur” egitasmoa daukagu. Egitasmo honen bidez, landa ingurunearen mantenuarekiko enpresa eta erakunde desberdinen konpromisoa lortzea nahi da. Horretarako enpresa bakoitzaren xede sozialaren Sariketa honetan parte hartzearekin Debemen eta Deba Garaia Landa Garapen Elkarteek bi helburu nagusi betetzen ditugu:\nGazteak inplikatu landa ingurunearen garapenean eta helburu hau bideratzen lagunduko duen zerbitzu eta produktuen ideien sorrera.\nProiektu edo ideia bat gauzatu eta ezartzerakoan, landa eremua aukera ona izan daitekeela ezagutzera eman, oraindik landa ingurunean kokatzea, nekazal ekintzekin identifikatzen bait da soilik.\nSariketak denboran bide luzea ez izan arren, esperientzia baikorra izan dela azpimarratu behar dugu. Dagoeneko, badira 10 baino gehiago modalitate honetara aurkezturiko proiektuak. Irabazleari ematen zaion bekari esker proiektua definitu eta bideratzen laguntzen zaie; eta, horrela, poliki poliki, ideiak ekintza konkretuetan gauzatzen doaz.